-Америкаликларнинг ўз мамлакатида кимларнинг ҳукумат ёки аҳолига чет эл ташкилоти номидан таъсир кўрсатишга уринаётганини билиб қўйишга ҳаққи бор, – деди АҚШ бош прокурори ёрдамчиси вазифасини бажарувчи Дана Боэнте ушбу масала юзасидан илк марта изоҳ берар экан.\nRT томони хориж агенти сифатида рўйхатдан ўтиш талабига АҚШ конституциясида кафолатланган матбуот эркинлигидан чекиниш дея норозилик билдирди. Айни пайтда Боэнте чет эл ҳукуматлари агентларидан ўзлари ҳақидаги маълумотни жамоатчиликка ошкор қилишни сўраш “фикр эркинлигига тўсқинлик қилмайди ва тарқатилаётган ахборот мазмунини чекламайди”, деб айтди.\n“Чет эллик агентларни рўйхатдан ўтказиш тўғрисида”ги қонун (FARA)да Қўшма Штатларда бирор чет эл ҳукумати манфаатига “сиёсий ёки ярим-сиёсий тарзда” ишловчи шахс ва гуруҳларнинг махсус рўйхатдан ўтиши шарт қилиб белгиланган.\nЯнварь ойида АҚШ разведка хизматлари тарқатган маълумотда айтилишича, RT ва “Спутник” вебсайти Россия ҳукуматининг 2016 йилги президент сайловига таъсир кўрсатиш борасидаги уринишлари доирасида нотўғри ахборот тарқатиш билан шуғулланган.\nRT бўлинмасининг чет эл агенти сифатида рўйхатдан ўтиш учун ариза топшириши арафасида Россия парламенти аъзолари ва Ташқи ишлар вазирлиги расмийлари гўёки босим ўтказилаётганидан шикоят қилиб чиқди. Уларбунга жавоб тариқасида Россиядаги АҚШ оммавий ахборот воситалари, жумладан, “Озод Европа/Озодлик” радиостанциясидан ўч олинишидан огоҳлантирди.\n– Жиноий жавобгарликка тортилиш ёки рўйхатдан ўтишга мажбур бўлганимиз учун иккинчи йўлни танлаймиз. Америкадаги сўз эркинлиги ва у ҳақдаги чўпчакка ишонувчи барча кишиларни табриклаймиз, – деб ёзди RT бош муҳаррири Маргарита Симонян 13 ноябрь куни Твиттерда ёзган хабарида.\nRTдан олдин олтита чет эл оммавий ахборот воситаси FARAга асосан рўйхатга олинган эди. Улар орасида Канаданинг CBC, Япониянинг NHK телекорпорациялари ва China Daily газетаси ҳам бор.\nРоссияда ҳам айрим хориж медиа гуруҳларини “чет эл агенти” сифатида рўйхатга олувчи қонун лойиҳаси тайёрланаётгани айтилмоқда.\n“Единая Россия” партиясининг парламентдаги фракцияси раҳбари ўринбосари Андрей Исаевнинг билдиришича, қонун кучга киргандан сўнг Озод Европа/Озодлик радиостанцияси, Америка овози, CNN ва DW сингари ахборот воситалари “чет эл агенти” деб таснифланиши мумкин.\nРоссиянинг амалдаги “чет эл агентлари” тўғрисидаги қонуни оммавий ахборот воситаларига дахл қилмайди. Кремль сиёсати танқидчилари ва фуқаролик жамияти фаоллари ушбу қонун ўзгача фикрга босим ўтказиш, эркин фикр алмашишга тўсқинлик қилиш мақсадида ишлатилиб келаётганини айтади.\nRT дастурларини Қўшма Штатларда кабель телевидениеси орқали эркин узатиб кeлаётган бир пайтда Озод Европа/Озодлик радиостанцияси фаолияти Россияда кескин чекловларга дучор бўлмоқда. 2012 йили унинг барча дастурлари маъмурий босим сабаб эфирдан олиб ташланди. На Озод Европа/Озодлик радиостанцияси ва на Америка овози Россияда дастурларини кабель телевидениеси орқали узата олмайди.\nРоссия Свобода радиосига нисабатан “чекловлар” жорий этилишидан огоҳлантирди\nRT Британиядаги ҳисоб рақамлари ёпилганини билдирди


Отабек Сатторий иши. «Деновгазтаъминот» ва «Бойсунтумангазтаъминот» газ идораси ходимлари: «Отабек биздан 200 доллардан сўраган» | Haqiqat.uz\nОтабек Сатторий иши. «Деновгазтаъминот» ва «Бойсунтумангазтаъминот» газ идораси ходимлари: «Отабек биздан 200 доллардан сўраган»\nАшур Худойқулов судья, прокурор ва адвокатларнинг саволларига жавоб бера туриб, ўша куни Денов тумани Шаҳринав маҳалласига газ баллонларини олиб кетаётганида туманнинг Оловиддин участкасида Отабек Сатторий ёнидаги шериги билан уни йўл четига сиқиб тўхтатганини, сўнг сўроққа тутганини маълум қилган. Унинг айтишича, Отабек Сатторий ундан ҳужжатларни сўраган, тарози бор йўқлиги билан қизиққан ва жараённи видеога олган.\nШундан сўнг, Отабек Сатторий Ашур Худойқуловга жараённи видеога олганини айтиб, ундан видеоларни интернетга чиқармаслик учун 200 доллар сўраган ва «соат 20:00 гача фалон жойда бўламан», деб кетган. Ашур Худойқулов ҳодисанинг эртаси куни инсульт олиб касалхонага тушганини ва бир неча кун даволаниб чиққанини маълум қилган.\nСавол берувчилардан бири «Сиз мазангиз қочиб касалхонага борганингизда шифокорларга Отабек Сатторий дўқ-пўписа қилгани учун мазангиз қочганингизни айтдингизми?» деб савол берганда Ашур Худойқулов «ҳа» деб жавоб берган. Савол берувчи «Шифокор, бир инсоннинг хатти-ҳаракати туфайли сизни мазангиз қочганини билгач, бу ҳақда ички ишлар ходимларига хабар бердими? Олдингизга ички ишлар ходими келдими?» деб берилган саволга жабрланувчи «Шифокор ички ишлар ходимларига хабар берган-бермаганини билмайман. Олдимга ички ишлар ходими келмади. Мен даволаниб чиққанимдан сўнг, Отабек Сатторийнинг қўлга олинганини эшитиб, ички ишлар идорасига унинг устидан ўзим шикоят қилиб бордим. Мен даволаниш учун анча маблағ сарфлаганман, уни тўлаши керак», деб жавоб берган.\nИккинчи жабрланувчи, «Бойсунтумангазтаъминот» газ идораси ҳайдовчиси Зокиржон Хурсанов ҳам газ тарқатиб юрганида Отабек Сатторий унинг олдига бориб «Нега баллонга газни кам уриб келяпсизлар? Нега қайтим бермаяпсизлар?» деб сўроққа тутганини ва жараённи видеога олганини, сўнг ўша видеони интернетда тарқатмаслик учун 200 АҚШ доллар сўраганини ва телефон рақамини қолдириб кетганини маълум қилган. Унинг айтишича, у ҳолат ҳақида ўзининг бўлим бошлиғига ҳисобот берган ва Отабек Сатторийнинг 200 АҚШ доллари сўраганини айтган. Аммо Отабек Сатторийга телефон қилмаган ва 200 АҚШ долларини олиб бориб бермаган. «Мен Отабек Сатторийга телефон қилмадим, сўраган пулини бермадим, шу сабабли у 3-4 кундан сўнг видеони интернетга қўйиб юборди» деган Зокиржон Хурсанов.\nСаволларга жавоб бериш жараёнида Зокиржон Хурсанов 28 январда ижтимоий тармоқларда Отабек Сатторийнинг қўлга олинганини билганидан сўнг бўлим бошлиғи билан маслаҳатлашганини, бошлиғи унга «ариза берсанг бер», деганини айтган. Шундан сўнг, унга бўлим бошлиғи аризани вилоят ИИБга бориб бериш кераклигини айтган ва у бориб Отабек Сатторийнинг 200 доллар сўраганини ёзиб берган. Отабек ҳар икки жабрланувчидан пул сўрамаганини ва улар ёлғон гувоҳлик бераётганини маълум қилган. Суд мажлиси давом этмоқда.


Суперлигада навбатдаги истеъфо юз беради...ми?\n14 март, 2021, 22:54\nТеглар:ФК Металлург | Андрей Шипилов\n"Металлург"да бош мураббий ўзгариши мумкин.\nСуперлиганинг биринчи турида “Металлург” клуби сафарда “Сурхон”га ягона гол эвазига мағлубиятга учраганидан хабарингиз бор. Ўша учрашувдан кейин “Металлург” бош мураббийи Андрей Шипилов баҳс ҳақида гапирар экан, жамоасининг кўрсатган ўйини ўзи учун ҳам жумбоқ экани ҳақида гапирганди. Чиндан ҳам ўшанда бекободликлар дарвоза томон аниқ зарба ҳам йўлла олишмаганди.\nSports.uzга маълум бўлишича, Шипилов айни пайда жамоа билан бирга эмас. У “Сурхон”га қарши ўтказилган учрашувдан кейин жамоада кўриниш бермаган. Машғулотларни Февзи Давлетов ўтказмоқда.\nМаълумотларга қараганда, клуб раҳбарияти бошқа мутахассис билан қизиқмоқда. Балки бу номзод Жасур Абдураимов бўлиши ҳам мумкин.\nКатта эҳтимол билан 16 март куни “Бунёдкор”га қарши ўйинга жамоани Давлетов тайёрламоқда. Ҳозирча Андрей Шипиловнинг клубдан кетгани расман тасдиқлангани йўқ. Ёки унга охирги имконият бериладими? Тез орада “Металлург” раҳбарияти бош мураббий масаласида бир қарорга келади.\nЭслатиб ўтамиз, биринчи турдан сўнг, "Навбаҳор" устози Нўъмон Ҳасанов истеъфога чиқарилганди.\nЮқоридан тозалаш керак, мураббий алмашгани билан Судялар ўша-ўша, футболга таниш тиқадиганлар ўша-ўша...\nАндрей Шипилов: "Футбол тўпини гандбол тўпидан ажрата олмайдиганлар ҳам бор!"\nҲаммаси ойдинлашди: Шипиловнинг "Металлург"дан кетиши натижа билан боғлиқ эмас, балки...\nАндрей Шипилов: "Сурхон" яхши жамоа, лекин ҳеч кимдан қўрқмаймиз!


Xiaomi Mi 6 Plus нега тақдим қилинмагани айтилди - Terabayt.Uz\nXiaomi Mi 6 смартфонининг бир неча ўнг минг доналик илк партияси онлайн режимда саноқли секундларда сотилиб кетгач, Xiaomi ҳам америкалик процессор ишлаб чиқарувчи бўлган Qualcom’га сўнгги флагман чипидан кўпроқ буюртма қилган. Бироқ, барча смартфон ишлаб чиқарувчилар учун тайёр маркетинг “қуроли” бўлган Snapdragon 835 процессори айни пайтда танқис.\nХитойлик таҳлилчи Пан Цзютан (Pan Jiutang)’нинг ёзишича, Xiaomi Mi 6 Plus айнан шу чипнинг етишмовчилиги боис ҳам тақдим қилинмаган. Айни пайтда, Qualcom пешқадам чипини фақатгина 1-рақамли харидор — Samsung’га Galaxy S8 учун етказиб бермоқда. Гарчи, бу процессорни Samsung’нинг ўзи ҳам ишлаб чиқарса-да, унга бўлган эҳтиёж ҳали жуда юқори.\nXiaomi Mi 6 Plus’нинг тақдири эса ҳозирча маълум эмас.\n#Mi 6 #Xiaomi #Xiaomi Mi #Xiaomi Mi 6 #Xiaomi Mi 6 Plus


Руминиянинг собиқ президенти Молдова билан бирлашиш ҳақида референдум ўтказишни таклиф қилди\n12:34 / 18.08.2015\nРуминиянинг собиқ президенти Траян Бэсеску Молдова билан бирлашиш ҳақида референдум ўтказишни таклиф қилди. Бу ҳақда Euractiv ресурси хабар берди.\n“Парламент ва ҳукуматга таклиф киритиб, икки мамлакатда референдум ўтказиш пайти келди. Менимча, Руминиянинг ҳудудий яхлитлигини тиклаш ҳақида очиқ гапириш керак. Бу Молдова учун ҳам РФ ва Украина таъсиридан қутулиш имконияти бўлади”, – деди Бэсеску.\nУнинг фикрича, Руминия, ЕИ ва НАТОга аъзо бўлгач, “тарих хатолари”ни тўғирлаши керак.\n“Асосий мақсад Еврозонага кириш эмас, Молдова билан бирлашиш бўлиши керак”, – таъкидлади у.\n“Молдованинг Европа Иттифоқига кириш имконияти Руминия билан бирлашишига боғлиқдир. Молдова шу йўл билан Украина дуч келган ўтиш даври қийинчиликларидан қутулади. Мен бу ҳақда Воронинга ҳам, Гимпга ҳам, Тимофтига ҳам айтганман”, – хулоса қилди сиёсатчи.\n2005 йилда Руминия билан бирлашиш ғоясини молдоваликларнинг 2 фоизи қўллаб-қувватлаган бўлса, 2012 йилда ушбу ғоя тарафдорлари сони 38 фоизни ташкил қилди.


Мугабе истеъфосидан кейин қиролича Елизавета II энг кекса давлат раҳбари бўлиб қолдиHaqida.net\nHome Dunyo Мугабе истеъфосидан кейин қиролича Елизавета II энг кекса давлат раҳбари бўлиб қолди\nЗимбабве президенти Роберт Мугабе 21 ноябрда истеъфога кетгандан кейин Буюк Британия қироличаси Елизавета II дунёдаги энг кекса давлат раҳбарига айланди. Бу ҳақда Daily Mail нашри хабар бермоқда.\nЗимбабвени 37 йил бошқариб келган 93 ёшли Мугабе мамлакатдаги сиёсий инқироз ортида 21 ноябрда президентлик лавозимидан кетишини эълон қилди. Шу тариқа, дунёдаги энг кекса давлат раҳбари номи 91 ёшли қироличага ўтди.\nЭндиликда энг кекса давлат раҳбарлари рейтингида 2-ўринни Туниснинг 90 ёшли президенти Бажи Каид ас-Сабсий, 3-ўринни Кувайтнинг 88 ёшли амири шайх Сабоҳ ал-Аҳмад ал-Жаббор ас-Сабоҳ эгалламоқда. Улар ортидан Куба раҳбари Рауль Кастро (86 ёш), Камерун президенти Поль Бийя (84 ёш), Ливан президенти Мишель Аун (84 ёш), Япония императори Акихито (83 ёш) ва Саудия Арабистони қироли Салмон бин Абдулазиз Ол Сауд (81 ёш) келмоқдалар.\n2015 йил сентябрда Елизавета II Буюк Британия тахтини энг узоқ эгаллаш бўйича қиролича Виктория рекордини янгилаганди. 2016 йил октябрида Таиланд қироли Пумипон Адульядета вафотидан кейин дунёдаги ўз давлатини энг узоқ бошқараётган раҳбарга айланганди.\nЕлизавета II Буюк Британияни 1952 йилдан бери бошқариб келади.


UzNews - Ўзбекистон Ҳуқуқ устуворлиги индексида 14 поғона юқорилади\nМазкур индекс тадқиқотлари 138 мингта уй хўжалиги ва 4 мингдан ортиқ ҳуқуқшунос ва мутахассислар ўртасида сўровлар ўтказган ҳолда амалга оширилган.\nЖорий йилнинг 14 октябрь куни Жаҳон одил судлов лойиҳаси ташкилоти томонидан эълон қилинган ҳуқуқ устуворлиги индексининг 2021 йилги нашрида Ўзбекистон 14 поғона юқорилади ва умумий рейтингда 85-ўринни эгаллади. Бу ҳақда Адлия вазирлигининг матбуот хизмати хабар бермоқда.\nЖорий йилги нашрда Ўзбекистон учун берилган баҳолар 4,1 фоизга кўтарилиб, бу борада энг яхши натижа кўрсатган учта давлатдан бирига айланди.\nМазкур индекс тадқиқотлари 138 мингта уй хўжалиги ва 4 мингдан ортиқ ҳуқуқшунос ва мутахассислар ўртасида сўровлар ўтказган ҳолда амалга оширилган ва унда 139та мамлакатдаги ҳуқуқ устуворлиги даражаси баҳоланган.\nҚайд этилишича, жорий йилдаги нашрда Конго Республикаси, Гаити, Ирландия, Латвия, Литва, Люксембург, Мальта, Парагвай, Словакия Республикаси ва Судан каби янги мамлакатлар қўшилган.\nМаълумот учун, ушбу индекс жаҳон миқёсида фақатгина ҳуқуқ устуворлигининг аҳволини баҳолашга ихтисослашган ягона халқаро рейтинг ҳисобланиб, ўз навбатида Жаҳон банкининг Бошқарув сифати индикаторлари, Transparency International ташкилотнинг Коррупцияни қабул қилиш индексини шакллантиришда энг муҳим ахборот манбаларидан бири саналади.


Яна бир боксчимиз чемпионлик камари учун рингга чиқади – O'zbekiston Milliy paralimpiya qo'mitasi\nЯна бир боксчимиз чемпионлик камари учун рингга чиқади\nИстеъдодли ёш боксчимиз Равшан Маҳаммаджонов тез орада ёшлар (24 ёшгача бўлган боксчилар) ўртасидаги WBC чемпионлик камари учун рингга кўтарилади.\n“Оқтепа” бокс клуби аъзоси ҳисобланган 21 ёшли чарм қўлқоп устамизнинг чемпионлик жанги сентябрь ойига мўлжалланмоқда. Ҳозирда жанг юзасидан промоутер ва менежерларнинг музокараси давом этмоқда.\n“Бу камар биз учун жуда ҳам муҳим. Равшан бўлажак жангда ғалаба қозонса, рейтингда Топ-20га кириб олади. Айни пайтда рақиблар билан музокара ўтказяпмиз. Жуда катта эҳтимол билан унинг рақиби украиналик 20 яшар Владимир Гордиенко бўлади. Айнан шу рақибни бизга WBC тақдим этмоқда. Жанг нейтрал давлат ҳудудидаги бокс оқшомларининг бири доирасида ўтказилади”, деди боксчининг мураббийи Зуфар Сулаймонов olamsport.com’га берган интервьюсида.\nМаълумот учун, Равшан Маҳаммаджонов проф рингда 10 та жанг ўтказиб, уларнинг барчасида ғалаба қозонган. Еттита жангда рақибларини муддатидан аввал мағлуб этган. Гордиенко эса проф боксда ўтказган 9 та жангининг 8 тасида зафар қучган. Учта жангни нокаут билан якунлаган. Ҳисобида битта мағлубият бор.\nЎзбек футболи фидойиси Шамил Яфаров 70 ёшга тўлди\nПсихолог-мутухассислардан қўрқув ва стрессни енгиш бўйича маслаҳатлар


RAHBARXON.uz | БАВОСИР ДАВОСИ БАВОСИР ДАВОСИ – RAHBARXON.uz\nБавосир (орқа тешик яраси) асосан йўғон ичак шамоллаши, сурункали ич кетиши, йўғон ичак териси қуруқлашиб ёрилишидан, тўғри ичак териси ёрилиб ҳар хил яралар пайдо бўлишидан келиб чиқади. Ўз вақтида даволанмаса, камқонлик, жигар, талоқ касаллигига ҳам айланиши, тешик жойга фасод кириб, орқа тешик саратонини келтириб чиқариши мумкин. У ҳолда жарроҳлик йўли билан қориндан йўғон ичак чиқариб қўйилади. Лекин бу вақтинчалик амал бўлиб, касаллик ўтиб кетмасидан ўз вақтида даволанган маъқул.\nСано уруғи, қизил атиргул, қора ҳалила, долчин, игир – ҳаммасидан тенг миқдорда олиб майдаланади ва аралаштириб, таъбга кўра\nИкки ош қошиқ игир, бир ош қошиқ бўйимодарон, бир ош қошиқ мозини майдалаб, олти қошиқ қаймоққа икки ош қошиқ зиғир ёғи қўшиб аралаштириб, йўғон ичакка – орқа тешикка қўйилса, ташқаридаги бавосил ҳам яхши бўлади. Ички бавосил бўлса, бешлик шприцда шу доридан 2 г, ички бавосил юқорироқда бўлса, 4 г ни орқа тешикка кириш жойидан юборилса, даво бўлади. Бу дориларнинг ҳеч бир аъзоларга зиёни йўқ.\n100 г дан оғма саллагул, пионгул илдизи, мойчечак, отқулоқ илдизи, сигирқуйруқдан, 75 г ширчойдан олинади. Йиғмадан уч ош қошиғини кечқурун сирли идишга солиб, устига уч стакан совуқ сув қуйилади. Эрталаб паст оловда, оғзи ёпиқ ҳолда ярим соат қайнатилади. Оловдан олиб, ярим соат дамлаб қўйилади. Сўнгра сузиб, тўрт қисмга бўлиб, кун давомида овқатдан бир соат олдин ичилади.\n100 г дан сигирқуйруқ, газанда ва зубтурумдан олинади ва уч ош қошиғини кечқурун термосга солиб, устига уч стакан қайноқ сув қуйилади. Эрталаб сузиб, кунига тўрт маҳал овқатдан ярим соат олдин 150 г дан ичилади.\nБир-икки ҳовуч янтоқ илдизини қайнатиб, ванна қилинади.\n100 г дан қирқбўғин, сигирқуйруқ гулидан ва 75 г кичик бўригулдан олинади ва икки ош қошиғини кечқурун термосга солиб, устига икки стакан қайноқ сув қуйилади. Эрталаб сузиб, кунига тўрт маҳал овқатдан ярим соат олдин ярим стакандан ичилади.\nЮпқа қават (0,5-1 мм) қилиб арпа уруғи иссиқ ва нам жойга қўйилади, устига илиқ сув сепилади, дока ёки нафис мато ёпилади. Арпа униб чиққандан сўнг қуритилади. Қуритиб майдаланган арпадан икки ош қошиғи устига бир литр қайноқ сув қуйиб, тўрт соат дамлаб қўйилади. Сўнгра сузиб, кунига 4-6 маҳал ярим стакандан асал ёки шакар билан ичилади.\nСигирқуйруқ гулидан 100 г, ширинмия илдизидан 75 г олинади ва икки ош қошиғини кечқурун термосга солиб, устига икки стакан қайноқ сув қуйилади. Эрталаб сузиб, кунига тўрт маҳал овқатдан ярим соат олдин ярим стакандан ичилади.\nЕртутдан икки қисм ёки унинг ўрнига газанда баргидан икки қисм, ялпиз баргидан бир қисм олиб аралаштирилади ва бир ош қошиғи устига бир стакан қайноқ сув қуйиб, 30-40 дақиқа ўраб дамлаб қўйилади. Тайёрланган дамлама қултумлаб бир марта ичилади, уни ҳуқнага ҳам ишлатиш мумкин.\nБир ош қошиқ ялпизни кечқурун чойнакка солиб, устига ярим литр қайноқ сув қуйиб, 3-4 дона қуритилган анжир қўшилади. Эрталаб анжирни наҳорга истеъмол қилиб, кетидан бир стакан иссиқ ялпиз чой ичилса, бавосирни даволашда яхши фойда қилади\n25 г дан жағ-жағ ва бўйимодарон ўтларидан, 30 г дан сувқалампир ўти ва газанда баргидан, 20 г қирқбўғин ўтидан олинади ва икки ош қошиғини сирли идишга солиб, устига ярим литр сув қуйиб, паст оловда ярим соат қайнатилади. Сўнгра оловдан олиб, совитиб ва сузиб, кунига беш маҳал овқатдан олдин бир ош қошиқдан бавосир қони тўхтагунча ичилади.\nБўйимодарон ўтидан гуллари билан 30 г олиб, устига бир литр қайноқ сув қуйиб, бир соат ўраб дамлаб қўйилади. Сузиб олиб, кунига уч маҳал овқатдан олдин бир стакандан 6-7 кун ичилади. Ёки бир ош қошиқ ўтга ярим литр қайноқ сув қуйиб, дамлаб қўйиб, сўнгра хоҳлаганча ичиш мумкин.


Фарзандингизнинг рад жавобини ҳурмат қилинг | Muslimaat.uz\nМанзилингиз:Муслимаат»Оила ва жамият»Фарзанд»Фарзандингизнинг рад жавобини ҳурмат қилинг\nBy Muslimaat.uz on Mart 18, 2019 Фарзанд\nАгар фарзандингизнинг доимий “Йўқ!” деган жавобидан чарчаган бўлсангиз, дунёда сиз ёлғиз эмассиз. Бироқ ҳаттоки у сиз билан муроса қилишни қўпол тарзда рад қилиб, сизни уятга қўйса ҳам (масалан, қариндошингиз билан сиз айтгандек қучоқлашиб кўришишдан бош тортса), болани жазолашдан аввал қуйидагиларни бир ёдга олиб қўйинг.\n“Йўқ” жавоби болаларга назорат ҳиссини беради\nБаъзан бола шунчаки диққатни жалб қилиш учун ҳам “Йўқ”, деяётган бўлиши мумкин (лекин ҳар доим ҳам эмас). “Йўқ”нинг ҳар хил турлари ва ҳар бир тури учун ўзига хос ёндашув усули бор, – дейди “Лайтҳаус Арабиа” (Lighthouse Arabia – “Арабистон маёғи”) клиник-психологи Доктор Роуз Логан. – Аниқроғи, ҳозир гап болаларнинг тиш ювиш ёки чўмилиш каби кундалик қилиши керак бўлган ишларга “йўқ” дейиши ҳақида кетмаяпти. Рад жавобини ҳурмат қилиш дегани уларга рози бўлиш керак, дегани эмас. Агар ўзига зарар етказадиган бўлмаса ёки узоқроқ муддатда салбий оқибатларга олиб келмаса, фарзандингизнинг танлаш ҳуқуқи учун курашиши яхши ҳолат. Умуман олганда, ҳаётларида содир бўлаётган нарсаларни назорат қила олишларини ҳис қилиш ва қатъиятли бўлишга ўрганиш болаларга хосдир”.\n“Йўқ” сўзи болаларга чегараларни ўргатади\nДоктор Логаннинг айтишича, кўпчилик болалар нутқ ривожланишининг илк босқичларида, одатда, 18-24 ойлик пайтларида “йўқ” дейиш даврини бошдан кечиришади. Буни доим ҳам кишиларни ҳурмат қилмаслик ёки ота-онасининг “сабрини синаш” учун қилишмайди. “Йўқ” дейиш фарзандингизнинг тўғридан-тўғри таъсир ўтказишининг илк йўлларидан биридир. Катталарнинг жаҳлини чиқариб, ғазаби ва норозилигига сабаб бўладигандек кўринса-да, бу ўсишнинг муҳим қисми ҳисобланади. Болалар ўзларининг рад жавоби туфайли катталарнинг эътиборига сазовор бўлаётганларини тушунгач, улар ўзлари ҳам билмаган ҳолда буни бошқа кўп вазиятларга нисбатан қўллай бошлашлари мумкин. Нима бўлганда ҳам, бу ҳолатда сабр қилишни билиш керак.\nБу ота-оналар учун ҳам имконият\nАгар фарзандингизнинг “Йўқ!” деган жавобини ўзгартирмаслигини сеза бошласангиз, у билан айнан шу мавзуда суҳбатлашиб олишингиз муҳим. Баъзи ота-оналар доимий фарзандларининг кўзларига қараб турадилар, ҳамиша уларни хурсанд қилиш учун уларнинг ҳар бир мурожаатига “Лаббай!” деб турадилар. Бу фарзандларининг олдида уларнинг ота-оналик салобатларини туширади. “Ота-оналар ўзларининг қандай ота-она бўлишни исташлари тўғрисида аниқ тасаввурга эга бўлишлари, фарзандлари кўз ўнгида қай тарзда кўринишлари тўғрисида аниқ тасаввурга эга бўлишлари лозим, – дейди доктор Логан. – Турли болалар рад жавобини берадиган вазиятларни биргаликда муҳокама қилиш уларга бу имконни беради. Агар фарзандингизнинг рад жавобига рози бўлмасангиз, унга бунинг сабабини аниқ қилиб тушунтириб беришингиз лозим. Шунда уларга баъзи ишларни, хоҳлашмаса ҳам, улар учун жуда фойдали бўлганидан ёки динлари ва маданиятлари тақазоси билан қилиш лозимлигини тушунишларига ёрдам берган бўласиз.\n“Йўқ” дейиш болаларда ўзига ишонч пайдо қилади\n“Йўқ” жавобининг сабаби нима бўлишидан қатъи назар, болага “йўқ” дейиш қайсарлик эканини айтиш билан унга яхшилик қилган бўлмайсиз. Болани бировни қучоқлашга ёки нарсасини бировга беришга мажбур қилсангиз, уни ўзининг бадани ёки ўзига тегишли нарсасига улар истасалар ҳам, истамасалар ҳам, бошқаларнинг ҳам бемалол ҳақли эканига ўргатаётган бўласиз. Болалар ўзларини ёмон ҳис қиладиган нарсаларга “йўқ” дейишга ҳақлари борлигини тушунишимиз лозим. Албатта, болага жаҳлингиз чиққанини кўрсатиш осонроқ. Бироқ уларга сиз билан суҳбатлашиш имконини бериш, нима учун рад қилганларини сўраб, биргаликда бу ҳақда фикрлашиш ва кейинги гал шу каби вазиятда қандай йўл тутишни ўйлаб кўриш муҳимдир. Энг яхшиси, бу суҳбатлар хотиржам ҳолда, фақат иккингиз бўлганингизда бўлгани маъқул. Болаларнинг эҳтиёжларини ҳисобга олиш уларни барча ҳолатда ҳам ноқулайлик ҳис қилмасликларига, натижада ўзларига бўлган ишончнинг ортишига олиб келади. Бу эса, ўз навбатида, бошқалар билан мулоқот қилиш кўникмаларини шакллантириб, бошқаларни хафа қилмаган ҳолда “йўқ” дея олишни ўргатади.\nБолаларнинг рад жавобини ҳурмат қилиш уларни бошқаларни ҳурмат қилишга ўргатади\nБошқаларнинг жавоблари ҳам ўзларининг жавоби каби муҳим эканини тушуниш болаларнинг келажак ҳаётларида муҳим роль ўйнайди. Катталарнинг бошқалар билан, жумладан, турмуш ўртоқлари билан ўзаро муносабатларида, ҳатто улар келиша олмай турганда ҳам ҳурматга асосланган хулқни кўриш болаларни бошқаларни ҳурмат қилишга ўргатишнинг энг кучли усулидир. Барчамизга маълумки, бирор нарса ҳақиқатда яхши бўлиши учун биз уни яхши деб билишимиз шарт эмас. Болаларга ҳам баъзан “йўқ” жавоби уларни хафа қилса ҳам, аслида уларнинг фойдасига бўлиши мумкинлигини тушунтиришимиз лозим. Агар фарзандингиз бировнинг рад жавобидан хафа бўлса, уни юпатинг ва ҳамдардлик билдиринг, сўнг вазиятдан мавзуни муҳокама қилиш учун фойдаланинг.\nФарзандингизнинг рад жавобини ҳурмат қилишда ота-оналик маҳоратингизни ривожлантириш учун беш қадам:\nРози бўлмаган ёки тушунмаган тақдирингизда ҳам боланинг ҳиссиётларини тасдиқланг ва уни тушунишга ҳаракат қилинг.\nНима учун унинг фикрига қўшилмаслигингизни тушунтириб беринг, керак бўлса, буни оилавий қадриятларингиз ва анъаналар билан боғлаб кўрсатиб беринг.\nИмкон бўлган пайтда болага ўз танлови ва мустақиллигини амалда қўллашга қўйиб беринг.\nЎзингиз “йўқ” демасликка ҳаракат қилинг. Инкор гапларни тасдиқ гапларга айлантиринг. Масалан, “Йўқ, ҳозир сут ичмайсан”, дейишнинг ўрнига “Ҳозир чўмилиб ол, сутни ундан кейин ичасан”, деб айтинг.\nАгар бор бўлса, болага танлов учун турли вариантларни таклиф қилинг. Бошқа танлов имконсиз бўлган пайтда унга чегараларни аниқ ва тушунарли тарзда тушунтиринг.


Ўзбекистон, 01 май 2009\n22 август 2019, Тошкент вақти: 22:55\nРақам ўсди – турмуш ўша-ўша\n“Ўзбекистонда жорий йилнинг биринчи чорагида ўтган йилнинг шу даврига нисбатан ўртача белгиланган иш ҳақи 40,2 фоиз, пенсияларнинг ўртача миқдори 51,9 фоизга кўпайди”.\n"Чўчқа гриппи"дан ўзбекнинг хабари йўқ\nЎзбекистонда "чўчқа гриппи" хавфи ҳақида маҳаллий ОАВда кенг кўламли тушунтириш ишлари олиб борилмаётгани билан ўзбек тиббиётчилари касалликни мамлакатга киритмаслик учун ҳамма нарса тахт эканини иддао қилмоқдалар.\nНукусдаги қозоқлар қувур ўғирлашда гумонланмоқда\nКазТАГ ахборот агентлигининг 30 апрел кунги хабарига кўра, ҳозирда Нукус ҳибсхонасида сақланаётган 27 қозоғистонликни Ўзбекистондан қувур ўғирлаш учун ёллаган икки киши Ақтўбе вилоятида қўлга олинган.\nЎзбекистонда мафкурачилар алмаштирилди\nТошкентдан олинган хабарларга қараганда, 30 апрель куни Ўзбекистон республикаси Ёзувчилар уюшмаси раиси, Ўзбекистон Қаҳрамони, шоир Абдулла Орипов хизмат вазифасидан бўшатилди.\nЎзбек муаллимига қирқ ҳунар оз\nТошкент шаҳар ҳокимининг қарорига мувофиқ, пойтахтдаги барча мактабларнинг ўқитувчилари савдо шаҳобчаларидаги касса аппаратларини назорат қилишга жалб қилинди.\n"Нурчилар" устидан ҳукм ўқилди\nБухоро вилоят жиноий ишлар суди маҳаллий физик олим Икром Мерожов ва бошқа 8 киши устидан ҳукм чиқарди. Икром Мерожов 9 йилга, қолганлар 6 йилданга озодликдан маҳрум қилинди.


Ўзбек кинолари илк бор Европа кинобозорида...\n11.02.2019 20:00 0 493\nЎзбекистон делегацияси халқаро Берлин кинофестивали доирасида бўлиб ўтаётган «Europian Film Market» кинобозорида биринчи марта ўзининг миллий фильмлари тақдимоти билан иштирок этмоқда.\nЖумладан, «Ўзбеккино» Миллий агентлиги буюртмаси асосида яратилган «Элпарвар», «Сабот», «Сарвқомат дилбарим» ва «Иссиқ нон» каби бадиий фильмлар хорижлик киносаноати вакилларига тақдимот қилиниб, уларни сотиш бўйича музокаралар ўтказилмоқда.\nҲамкорликда фильмлар яратиш бўйича ҳамда ўзаро фильмлар алмашиб ҳалқаро худудларда намойиш қилиш бўйича амалий таклифлар билдирилди. Юқорида зикр этилган фильмларимиз умуминсоний қарашларни ифода этгани учун хам хорижлик мутахассисларининг қизиқишига сабаб бўлди. Шу билан бирга музокаралар натижасида мазкур фильмларни техник томондан жаҳон стандартлари талаблари асосида тайёрлаган ҳолда уларга етказиб бериш, шунингдек келгусида ўзаро ҳамкорликни ривожлантириш бўйича келишувга эришилган.\nЎзбеккино кино Берлин


Beeline Business “Business” тариф режаларини янгилади | Ўзбекистон ва жахон янгиликлари\nBeeline Business “Business” тариф режаларини янгилади\nТехнология 12 сентябрь 14:57 478\nBeeline Business “Business” тарифлар қатори янгилангани ҳақида хабар беради. Энди эски нарх эвазига абонентлар икки маротабадан ортиқ интернет-трафикга эга бўладилар. Бундан ташқари абонентларга уларнинг тариф режасига киритилган трафикнинг тенг миқдори 4G тармоғи учун ҳам амал қилади.\nТариф режаси Аввал Ҳозир + 4G тармоғи учун\nBusiness Silver 750 1500 Mб 1500 Mб\nBusiness Gold 1500 4500 Mб 4500 Mб\nBusiness Platinum 3000 9000 Mб 9000 Mб\n“Тез қарор қабул қилиш, бозор шароитларига мослашиш ва харажатларни аниқ режалаштириш зарурияти – буларнинг барчаси йирик ва кичик бизнесни бирлаштиради. Beeline Business бозор талабларини аввалдан тушуниб, мижозларнинг кундалик вазифаларини ҳал қилиш учун қулай воситаларни тақдим этишга интилади. Биз компанияларнинг ҳар қандай ўлчамдаги ва ҳар қандай эҳтиёжлар билан мобил алоқа ресурсларидан самарали фойдаланишни таъминлайдиган шундай таклифларни жорий қилдик”, — белгилаб ўтди Unitel‘нинг тижорат директори Максим Ефремов.


23:41 / 14.06.2017\nФото Hubei Integrity Auction Company\nХитойда 2012 йилда коррупцияга қарши бошланган катта кўламли кампания бир неча ҳибсга олишлар ва суд тафтишларига ҳамда давлат хизматчилари ўзларига совға қилинган қимматбаҳо буюмларни давлатга топширишларига олиб келди.\n10 июнда Уханда бундай совғалар сотилган охирги вақтдаги энг йирик аукционлардан бири бўлиб ўтди. Савдоларда 280 га яқин одам иштирок этиб, умумий ҳисобда 994 минг юань сарфлашди. Ғарб ОАВ аукционда таклиф қилинган ассортиментга ўз эътиборини қаратди: хитойлик амалдорларга кўпчилик бошқа нарсалар қаторида қимматбаҳо соатлар, Walmart каби йирик савдо тармоқларининг чегирма ҳамда совға карталари ва ҳаттоки ички кийим ва пижамалар ҳам бор.\nХаридорлардан бири 40 минг юанга Rolex ва 32 минг юанга Cartier соатларини сотиб олган. Walmart савдо тармоғининг 1380 юанлик совға картаси бошқа иккита совға картаси билан бирга 2,3 минг юанга сотилди. Ҳаммаси бўлиб аукционга 500 га яқин лот қўйилган.\nХитойнинг Weibo ижтимоий тармоғи шарҳловчилари бундай чора ҳақиқатан ҳам коррупцияга қарши курашишда ёрдам беришига шубҳа билдиришмоқда. Уларнинг айтишича, ўртамиёна хитойликда бундай қимматбаҳо харидларни амалга оширишга пул йўқ. Улар нафақат пора олувчиларни, балки уни берувчиларни ҳам аниқлаш кераклигини таклиф қилишди.\nОхирги ўн йилликлар давомида бундай аукционлардан бир нечтаси ўтказилган. Умумий ҳисобда ушбу аукционлар ярим миллион доллардан кўпроқ пул келтирган. Бироқ аукционни ташкил қилган ташкилот бош директорининг айтишича, бу амалиёт вақти келиб барҳам топади, чунки ҳозирда давлат хизматчиларига аввалги вақтлардан камроқ совғалар берилмоқда. У буни партия аксилкоррупцион чораларни қатъийлаштираётгани билан боғлаган.


«Яраланган шер» қасосга шайланмоқда. Ҳафта ўйинлари анонси\nСпорт 08:00 / 20.04.2019 22917\nНавбатдаги дам олиш кунлари ҳам футбол мухлислари учун бир қатор қизиқ учрашувлар тайёрлаб қўйган. Италия ва Францияда ниҳоят чемпион деб расман эълон қилиниши мумкин, Англия ва Германияда эса, минимал фарқ билан рақобат қилаётган номзодлар чемпионлик учун сиртқи курашни давом эттирмоқда. Шунингдек, келаси мавсумда ЕЧЛга йўлланма берадиган ўринлар учун ҳал қилувчи тўқнашувлар бор.\nСЕЛЬТА – ЖИРОНА (20 апрель, 16:00)\nМавсум бошида бу жамоалар шу даражада яхши ўйин кўрсатгандиларки, шу темпда давом этишса, бу ўйин балки еврокубоклар учун қаттиқ кураш мақомида бўлиши ҳам мумкин эди. Аммо ҳар икки жамоа мавсумнинг иккинчи ярмини жуда бўш ўтказмоқда.\n«Сельта» ниҳоят сўнгги ўйинларда ғалаба қозонишни бошлади ва хавфли зонадан чиқиб олди, «Жирона» эса, қаторасига 4 ўйиндан бери фақат мағлубиятга учрамоқда. Каталонияликлар 34 очко билан 14-ўринда бораётган бўлса, «Сельта» ҳисобида 32 очко бор ва виголиклар 17-ўринни банд қилиб турибди. Хавфли зонадан эса 1 очколик масофа ажратиб турибди, холос. Бу ўйинда мағлубиятга учраган жамоа турни хавфли зонада тугатиши мумкин.\n«Сельта» сўнгги пайтларда уй ўйинларини юта бошлади, дедик. Лекин ўз навбатида, «Жирона»нинг ҳам ажойиб статистикаси бор. Ҳозирда аутсайдерлар қаторида бораётган «Жирона» сафар ўйинларида жуда ишончли ўйин кўрсатади ва бу борада Лигада 5-ўринда бормоқда. Фақат «Барселона», «Реал», «Атлетико» ва «Хетафе» яхшироқ натижа кўрсатган, холос. Ҳатто тўплар нисбати бўйича ҳам, «Жирона» сафарда манфий фарққа эга бўлмаган беш жамоадан биридир.\n«Жирона»нинг фойдасига айтиш мумкин бўлган яна бир жиҳат – жамоалар Ла Лига доирасида уч марта тўқнаш келишган бўлса, «Сельта» бирор марта ҳам ғалаба қозона олмаган, икки ўйин «Жирона» фойдасига ҳал бўлган. Вигодаги ўтган йилги учрашув 3:3 ҳисобида якунланган бўлса, биринчи даврадаги ўйинда «Жирона» ўз майдонида 3:2 ҳисобида устун келган.\nАммо таркибдаги муаммолар борасида меҳмонларнинг аҳволи бироз ёмонроқ. Жамоа таркибида Фернандес, Сильва, Аланас, Адай каби ўйинчилар майдонга туша олмайди. «Сельта»да эса, фақат Брайс Мендеснинг май ойи бошигача сафдан чиққанини айтиш мумкин. Эмре Мор эса машғулотларга киришди ва балки ўйин заявкасига киритилиши мумкин.\n«МАНЧЕСТЕР СИТИ» – «ТОТТЕНҲЭМ» (20 апрель, 16:30)\nЙўқ, бу бошқа ўйин. Европа Чемпионлар Лигасида бизга йилнинг энг яхши ўйинларидан бирини тақдим этган икки жамоа энди АПЛ доирасида орани очиқ қилишади.\n«Шаҳарликлар» «яраланган шер» мисоли майдонга тушишлари тайин, зеро ҳаёт давом этади ва Англия чемпионатида зафар қучиш учун «Манчестер Сити» бундан буёғига очко йўқотишга ҳаққи йўқ. Бу ўйиндан тўрт кун ўтиб «Манчестер Сити» «Олд Траффорд»га сафар қилади. Айнан мана шу икки ўйин Англияда чемпионлик масаласини ҳал қилса керак. Чунки Гвардиола шогирдлари кейинги ўйинларни «Бёрнли», «Лестер» ва «Брайтон»га қарши ўтказади. Ҳозирда «Ливерпуль»дан 1 очко кам йўқотган «Сити» олдиндаги шу икки топ-ўйинни ўз фойдасига ҳал қилса, ўшандагина пойгада фаворитга айланади. «Ливерпуль»нинг тақвими рақобатчисиникидан енгилроқлигини ҳам инобатга олиш лозим.\nЎз навбатида, «Тоттенҳэм»нинг ҳам яримфинал ва «Аякс»ни ўйлаб юриш имконияти йўқ, кучли тўртлик учун кураш йўлида лондонликлар ҳам очко қўлга киритишлари шарт. Демак, бизни чоршанба оқшомидаги театрдан кам бўлмаган ўйин кутиб турибди.\nПарадокс шундаки, «Тоттенҳэм» сардори ва етакчиси Ҳарри Кейн жароҳат олиб, майдонга туша олмаган пайтларда кетма-кет ғалаба қозониб, ҳатто чемпионлик пойгасига қўшилиб қолганди. Кейин Кейн майдонга қайтди, жамоа АПЛда 5 ўйиндан 4тасини ютқазиб, битта дуранг қайд этди. Натижада, «шпорлар»нинг ҳатто кучли тўртлик учун имкониятлари пасайиб қолганди. «Ливерпуль» билан ўйинда Кейн оғир жароҳат олиб мавсум охиригача майдонга туша олмайдиган бўлди. Натижа? Топдингиз, «Тоттенҳэм» яна ғалаба қозонмоқда – умумий 7:0 ҳисобидаги қаторасига уч ғалаба ва «Этиҳад»да ғалабага тенг мағлубият.\nКейн борасида тушунарли, Почеттинони кўпроқ Сиссоконинг йўқлиги хавотирга солса керак. Чунки унинг ихтиёрида марказда ўйнаши мумкин бўлган футболчилар деярли қолмади. Дайер ҳам, Уинкс ҳам жароҳатдан тикланишгани йўқ, чоршанба кунги ўйинда жароҳат олган франциялик яримҳимоячининг ўрнига тушириш учун фақат бир вариант – 18 ёшли Оливер Скип қолган, холос.\n«Манчестер Сити»да таркиб борасида муаммо камроқ. Лекин биз билмаган ва ўлчаб бўлмайдиган яна бир омил – икки жамоа чоршанба кунги ўйинга қай даражада куч йўқотди ва бу ўйинга қайси футболчи қай даражада тикланиб улгуради? Ҳар икки мураббий ҳозирда шу борада кўпроқ бош қотираётган бўлишлари табиий. Албатта, кўплаб захира вариантлари ва тайёр футболчилари бўлган Гвардиолада бу борада имконият кўпроқ бўлса керак.\nИНТЕР – РОМА (20 апрель, 23:30)\nМана неча йилдирки, бу жамоалар ўйини Чемпионлар Лигаси йўлланмаси учун аҳамият касб этиб келмоқда. «Интер» учинчи ўринда бормоқда ва 5-ўриндаги жамоа, яъни «Рома»дан 6 очко кўп жамғарган. Устунлик жиддий, аммо бу ўйиндаги мағлубият «Рома»ни миланликларга анча яқинлаштириб қўяди. «Интер» эса, мавсум охирида «Ювентус» билан ҳам, «Наполи» билан ҳам ўйнаши керак. Бу жамоалар ўртасида жуда қулай тақвимга эга бўлган «Милан» ҳам борлигини эътиборга олсак, курашнинг асосий қисми олдинда ва бу айнан мана шу ўйиндан бошланади. Айтиш мумкинки, «Интер» бу курашдаги оловга сув сепиши мумкин, бунинг учун римликлар устидан ғалаба қозониб, фарқни 9тага етказиш керак бўлади.\nҚизиғи, «Интер» учун бу осон бўлмайди, чунки миланликлар римликлар устидан ўз майдонида охирги марта 4 йил олдин ғалаба қозонган. Жамоалар ўртасидаги сўнгги икки ўйин эса дуранг билан якунланган. Эсингизда бўлса, ўтган йил декабрида Римда кечган ўйин жуда кескин курашлар остида кечиб, 2:2 ҳисобида якунланганди. «Интер» ўз майдонидаги учрашувларда ўта ишончли кўринмаса-да, ўз дарвозаси дахлсизлиги борасида яхши кўрсаткичлар қайд этмоқда – миланликлар бу мавсум Сан-Сирода ўтказилган 15 ўйинда атиги 7 бор гол ўтказиб юборган.\nБу ўйинда «Интер» Сим Врсалконинг ёрдамидан фойдалана олмайди. Хорватиялик ҳимоячи тиззасидан жароҳат олиб, мавсум охиригача сафдан чиққан. Шунингдек, Марсело Брозович ҳам мушакларидаги жароҳати туфайли шерикларига ёрдам беролмайди. «Рома» эса Миланга икки муҳим ўйинчисиз ташриф буюрмоқда. Давиде Сантон ва Рик Карсдоп жароҳат туфайли бу ўйинда қатнаша олишмайди. Аммо жамоа сардори Даниеле Де Росси асосий таркибда тушиш эҳтимоли бор.\nХЕТАФЕ – СЕВИЛЬЯ (21 апрель, 17:00)\nИспанияда чемпионлик учун баҳсда ҳаммаси деярли ҳал бўлган, аммо турнир жадвалининг қуйи қисмида ва айниқса, Европа Чемпионлар Лигаси йўлланмасини берувчи 4-ўрин учун кураш қизғин тусга кирган. Бу ерда «Севилья» ёки «Валенсия»ни кўриб ўрганиб қолганмиз, аммо «Хетафе»нинг пайдо бўлиши кўпчилик учун кутилмаган бўлиши табиий.\nМадридликлар йилни жуда яхши бошлашган ва етарли фарқ билан тўртликка жойлашиб олишганди. Аммо охирги ўйинлар анча омадсиз келди – «Леганес»дан уйда мағлубият, «Эспаньол», «Вальядолид» билан дуранглар вазиятни бироз ўзгартирди. Бу орада сўнгги 6 ўйиндан 5тасини ўз фойдасига ҳал қилган «Севилья» 4-ўринга кўтарилиб олди. Ана энди, Пералта шогирдлари ўз тарихида илк бор Чемпионлар Лигасида иштирок этиш учун жуда муҳим паллага тайёргарлик кўришмоқда. Бунинг учун аввало, асосий рақиб – «Севилья» доғда қолдирилиши шарт.\nШарт деганимизнинг сабаби, «Хетафе»нинг кейинги ўйинлари тақвими бироз оғирроқ. Жамоа сўнгги турларда «Барселона» билан ҳам, «Реал» билан ҳам ўйнайди, Сосьедадга сафар қилинади. Демак, имконият қолиши учун бу турда «Хетафе» тўртликка кириб олиши талаб этилади. «Севилья»ни бу ўйиндан ташқари Мадридга яна бир сафар – «Атлетико» кутиб турибди. Албатта, лиганинг қуйи ўринлардаги жамоаларга қарши ўйинларни ҳам ёддан чиқармаслик керак – ўз ўрнини сақлаш учун курашаётганлар балки мавсумдаги ўрни ҳал бўлиб улгурган «Барса» ёки «Реал»дан хавфлироқ бўлишлари мумкин. Масалан, «Барселона» «Уэска»га қарши ўйинга иккинчи таркибни тушириб, ЕЧЛ ўйинларига тайёргарлик кўрди. Худди шу шаклда каталонияликлар кейинги баъзи ўйинларда аралаш таркиб билан ўйнашлари турган гап.\nМеҳмонлар таркибида бир қатор муаммолар бор – Андре Сильва бу ўйинга тайёр бўлмаса керак, шунингдек, Гоналон, Вёбер ва Нолитода жароҳатлар бор. Мезбонлардан фақат Маркел Баргарада жароҳат бор эди, аммо у ҳам машғулотларга қайтди.\nДарвоқе, биринчи даврада бу жамоалар ўртасида бўлиб ўтган учрашувда «Хетафе» меҳмонда 2:0 ҳисобида ғалаба қозонганди.\nЭВЕРТОН – МАНЧЕСТЕР ЮНАЙТЕД (21 апрель, 17:30)\n«Асал ойи ниҳоясига етди, энди ҳаёт бошланди». Сульшер ва «Манчестер Юнайтед» муносабатларига бугунги кунда худди шундай баҳо берилмоқда. Вақтинчалик мураббий бошчилигида манчестерликлар ажойиб серия намойиш қилишди, АПЛда ҳаммадан кўп очко жамғаришди, Чемпионлар Лигаси чорак финалига чиқишди. Аммо Сульшер билан уч йиллик шартнома имзоланди ҳамки, муаммолар бошланди. Тўғри, гап шартномада эмас, аксарият футболчиларнинг спорт формалари қишдагидан анча фарқ қилаётганини ҳам таъкидлаш керак.\nЛекин факт шу, «Манчестер Юнайтед» охирги 7 ўйиндан 5тасида мағлубиятга учради. Икки марта «Барселона»ку майли, «Вулверҳэмптон» ҳам икки марта бир хил услубда «қизил иблислар»ни ер тишлатди. Бу қисқа вақтда «МЮ» Англия Кубоги ва Чемпионлар Лигасидан чиқиб кетди. «МЮ» сўнгги 20 йилда биринчи марта қаторасига 4 сафар ўйинини бой берди, зеро унгача, қаторасига 8 сафар ўйинида ғалаба қозониб, бошқа рекорд қўйилганди. Яна бир антирекорд – «МЮ» ўз тарихида илк марта ЕЧЛ плей-оффида умумий 4 гол фарқи билан икки ўйинда рақибга бой берди. Қолаверса, бу вақт давомида ғалаба қозонилган икки ўйинда ҳам жамоа ишончли кўринмади. Бир хил 2:1 ҳисобида якунланган ва анча хавотирли кечган ўйинларнинг айниқса, иккинчиси, «Вест Ҳэм»га қарши ўйин ҳақида Сульшернинг ўзи ҳам тан олди – фақат омад туфайли уч очко қўлга киритилганди.\nАна энди, янги палла бошланяпти. Қизиқ, аслида декабрь ойидаёқ барча мусобақаларда имконият йўқдек кўринган ва фақат мавсумни якунлаш, кейинги йилга тайёргарлик учун олиб келинган Сульшер шундай қилдики, «МЮ»га энди бир-биридан оғир вазифалар қўйиляпти. Хуллас, кейинги бир ҳафтада «МЮ» «Эвертон», «Манчестер Сити» ва «Челси»га қарши майдонга тушади. Бу ўйинларда очко йўқотилмаслиги керак, ана ўшандагина, манчестерликларда кучли тўртлик учун яхши имконият ҳосил бўлади. Акс ҳолда, бу вазифа ҳам бажарилиши имконсиз ҳолга келади.\n«Эвертон» эса, айниқса ўз майдонида жуда хавфли бўлиб қолган. «Ливерпуль» билан голсиз дуранг, «Челси» ва «Арсенал» билан ўйинларда ғалаба. Бу топ-жамоалар «Гудисон Парк»ни бирорта ҳам гол урмай тарк этганини ҳисобга олсак, сўнгги пайтларда гол уриш бўйича муаммоларга дуч келаётган «Манчестер Юнайтед»га осон бўлмайди. Бошқа тарафдан эса, Сульшер айнан сафар ўйинларига жамоани яхшироқ тайёрлаётганини ҳам таъкидлаш керак. Буни мураббийнинг ўзи ҳам тан олди ва сафар ўйинларида мезбонлар анча очиқроқ ўйин намойиш этиб, ҳужумга боришлари қўл келаётганини айтган эди. Ростдан ҳам, юқорида тилга олинган мағлубиятларда, айниқса, «Арсенал» ва «Вулверҳэмптон»га қарши баҳсларда «МЮ» яхши ҳаракат қилган ва бир қатор яхши вазиятлар ярата олганди.\n«Эверто» учун «МЮ» анча ноқулай, айниқса, мана шу таркибдаги «МЮ» беш ўйиндан бери мағлуб этилгани йўқ. Охирги уч ўйинда манчестерликлар устун келишган. Биринчи даврадаги ўйин 2:1 ҳисобида мезбонлар фойдасига ҳал бўлганди.\nПСЖ – МОНАКО (21 апрель, 23:55)\nПарижликлар уч турдан бери чемпионлик масаласини расман ҳал қилиш имкониятини қўлдан бермоқда. Аввалига «Страсбур» билан дуранг қайд этилди (2:2). Кейин эса, ҳатто дуранг ҳам қаноатлантирадиган ўйинда энг яқин таъқибчи – «Лилль»дан 1:5 ҳисобида мағлубиятга учралди. 17 апрель куни эса, «Нант»га қарши ўйинда яна мағлубият – 2:3.\nВазифа яна ўша-ўша, «ПСЖ» навбатдаги турда «Монако» устидан ғалаба қозонса бўлди, чемпионга айланади. Аслида дуранг ҳам амалий томондан барча масалага нуқта қўяди, чунки тўплар нисбати бўйича парижликлар «Лилль»дан +40 устунликка эга. Аммо бу ҳақида расман айтиш учун албатта, очколар бўйича ҳам етиб бўлмас ҳолга келиш керак.\nҚизиғи, «ПСЖ» ўтган йили ҳам айнан «Монако» устидан ғалаба қозониб, чемпионликни нишонлаганди. Роппа-роса бир йил олдин, 16 апрель куни бўлиб ўтган ўйинда парижликлар 7:1 ҳисобида ғалаба қозонишганди. Ўша ўйиндан кейинги Суперкубок ва чемпионат ўйинида ҳам «ПСЖ» монегаскларни йирик ҳисобларда мағлуб этган. Ҳар икки ўйинда ҳам 4:0 ҳисоби қайд этилган. Умуман, саккиз ўйиндан бери «ПСЖ» мунтазам «Монако»ни енгиб келмоқда. «Оқ-қизиллар»нинг сўнгги ғалабаси 2016 йилга тўғри келади. Ўша мавсумда жамоа «ПСЖ»ни икки бор енгган ва якунда мамлакат чемпиони бўлганди.\nХудди шундай ҳолатда Туринда «Ювентус» ҳам турибди. Туринликлар ўтган турда СПАЛ меҳмони бўлди ва муддатидан олдин чемпион бўлиш имкониятини қўлдан бой берди. «Фиорентина»га қарши ўйинда дуранг ҳам «Ювентус»ни қаторасига саккизинчи марта Италия чемпионига айлантиради.\n20 апрель. «Парма» – «МИЛАН» (15:30), «БАВАРИЯ» – «Вердер» (18:30), «Эйбар» – «АТЛЕТИКО» (19:15), «БАРСЕЛОНА» – «Реал Сосьедад» (23:45)\n21 апрель. «Фрайбург» – «БОРУССИЯ» Д (18:30), «РЕАЛ» – «Атлетик» (19:15), «АРСЕНАЛ» – «Кристал Пэлас» (20:00), «Кардифф» – «ЛИВЕРПУЛЬ» (20:00).


Коронавирус сабабли Москвада оммавий равишда одамларнинг тана ҳарорати текширилмоқда - Zamin.uz\n13:02 / 03 марта 2020\nМосквада коронавирус сабабли иш берувчиларга ўз ходимларининг тана ҳароратини текшириш тавсия қилинмоқда. Москвада оммавий равишда аҳолининг тана ҳароратини ўлчаш бошланди. Бу ҳақда Москва мери Сергей Собянин ўз блогида маълум қилди.\nБундан ташқари болалар боғчаларида ҳар куни болаларнинг ҳароратини ўлчаш жорий қилинмоқда. Шунингдек, Москва метроси йўловчиларининг ҳам тана ҳарорати танлов асосида ўлчанади.\nШаҳар мерининг маълум қилишича, Москвада касаллик аниқланган биринчи киши билан алоқада бўлган 24 киши касалхонага ётқизилган. Улар беморнинг олти нафар қариндоши, беш нафар дўсти ҳамда у билан Италиядан битта рейсда учиб келган 13 киши ҳисобланади. Бундан ташқари, яна 83 киши карантинга жойлаштирилган.\nСобяниннинг қайд этишича, пневмонияга чалинган барча коронавирус бўйича текширувдан ўтказилмоқда. Уларни даволаш учун алоҳида бўлим ажратилган.\nИталиядан Москвага қайтган Россия фуқароси Давид Беровда коронавирус аниқлангани ҳақида 1 март, якшанба куни, маълум қилинган. «Роспотребнадзор» мазкур маълумотни тасдиқлаган.\nАввалроқ Путин Россияда коронавирусга қарши кураш давлат назорати остида эканини маълум қилган.\nСўнгги маълумотларга кўра, бутун дунё бўйлаб коронавирус билан касалланганлар сони 88 минг кишидан ошиб кетди. Арманистонда коронавирус юқтириб олиш бўйича биринчи ҳолат, Австралияда коронавирус билан боғлиқ биринчи ўлим ҳолати қайд этилди. АҚШда коронавирусдан иккинчи киши вафот этди.\nХитой Соғлиқни сақлаш миллий комиссиясининг маълумотларига кўра, Хитойда сўнгги бир сутка ичида 42 та ўлим ҳолати қайд этилган бўлиб, яна 202 кишида коронавирус аниқланган. Мамлакатда умумий ҳисобда касалланганлар сони 80 026 кишига етди.\nтана ҳарорати коронавирус\nОлмаотада коронавирус кенг тарқалган давлатлардан келган 500 га яқин киши қидирилмоқда\nФорс кўрфази мамлакатларида коронавирус сабабли чилим чекиш тақиқланди\nМосква шаҳри мэри коронавирус сабаб 24 нафар россияликнинг касалхонага ётқизилганини эълон қилди


Асл вазифаси бизга номаълум бўлган оддий буюмлар | LifeHaq.uz\nЎчирғичнинг кўк томони\nМактаб даврида ўчирғичнинг кўк томони ручкани ўчириш учун кераклиги ҳақида афсона бўларди. Бироқ, сиёҳни ўчириш у ёқда турсин камига ингичка дафтар вароғида тешик пайдо бўлгани аниқ. Ўчирғичнинг кўк томони қалин қоғоздан ёзувлар ва расмларни ўчириш учун керак. Ўчирғичнинг қизил томони бундай вазиятда яхши ишламайди ва доғлар қолдиради.\nЖинсилардаги кичкина чўнтаклар\nЯна бир оммалашган янглиш фикр, бу – эркаклар жинсисидаги кичкина чўнтакча презервативлар учун мўлжалланган дейиш. Аслида, дастлаб бундай чўнтак Levi’s жинсисида пайдо бўлган. У Watch Pocket, яъни соат учун чўнтак деб номланган. ХХ асрда чўнтак ҳозиргидан каттароқ бўлгани учун унда ўша вақтда машҳур бўлган занжирли соат бемалол жойлашган.\nЯнги кийимга қўшиб бериладиган мато бўлаги\nОдатда кўйлакка қўшимча равишда кичкина халтачада захира тугмачаси ва кичик мато бўлаги илова қилинади. Ушбу мато сиз ўйлаганингиздек йиртилган жойни ямаш учун мўлжалланмаган. Кийим ишлаб чиқарувчилари кичкина намунани сизнинг кир ювиш кукунингиз ёки оқартирувчи воситангизга матога қандай таъсир қилиши мумкинлигини билиш мақсадида уни ювиб кўришингиз учун беришади.\nКостюмлар енгидаги ямоқлар\nБугунги кунда ямоқли костюмлар ёки кўйлаклар урфга айланган. Бироқ, ушбу гардероб детали ҳарбий ўтмишга эга. Биринчи жаҳон уруши вақтида немис аскарларининг тирсакда кўп эмаклашларига тўғри келган ва енглар тез йиртилган. Шунинг учун улар мундирларини шикастлардан ҳимоялаш учун унга аввалдан қўшимча мато тика бошлаганлар.\nКейинчалик бу ғоя кўпинча тиралиб отадиган овчиларга манзур бўлган. Улардан ямоқлар Печак лигаси талабаларининг кийим жавонларидан ўрин олган ва айнан улар туфайли бутун жаҳонда оммалашган.\nF ва J тугмаларидаги бўртиқлар\nКлавиатурангизга бир қаранг: F ва J (русча шаклда «А» ва «О») тугмаларида кичик бўртиқчалар мавжуд. Улар тугмаларни кўрмасдан пайпаслаб топиш учун керак.\nГап шундаки, тажрибали ҳарф терувчилар ўн бармоқли кўрмасдан териш усулидан фойдаланадилар. Кўрмасдан теришда F ва J тугмалари асосий ўрин тутади, чунки кўрсаткич бармоқлар айнан уларда туриши керак. Қўл бехосдан керакли тугмани “йўқотиб қўйганида”, ҳарф тераётган одам монитордан кўзини узмасдан уни тезда топа олади.\n20/12/2020 10:30:00 35 0 Манба: lifehacker.ru


Журналистлар онлайн таълим олишяпти\nПандемия пайтида ҳам ОАВ ходимлари ўз устида ишлашни тўхтатишмаяпти, онлайн тарзда таълим олишни давом эттиришяпти. Ўз соҳаларида тажриба алмашиш, ҳозирги кунда бу хасталикка қарши қандай курашиш ва юртимизда бўлаётган ҳодисаларни усталик билан ёритиш барча ахборот воситалари ходимларининг кун тартибидаги масалаларидан бирига айланган. Карантин чоралари кенг қўлланилаётган пайтда бунинг ҳам ечими топилди. “Туркий тилли журналистлар жамғармаси” ЖЖ президенти Назия Жўямерген қизи “Шеврон” компанияси ҳамкорлигида қозоқ тилида ижод қиладиган журналистларни касбий жиҳатдан ривожлантириш ғоясини амалга оширишга киришди. Ижтимоий журналистика йўналишига бағишланган биринчи онлайн сабоқни жамғарма президенти Н. Жўямерген қизининг ўзи олиб борди. Zoom орқали ўтган онлайн семинарга 100дан зиёд журналист иштирок этиб, билимларини анчагина янгилаб олишга муваффақ бўлишди.\n–“Шеврон” компанияси билан ҳамкорлик журналистларимизнинг тажрибасини оширишга ёрдам беради. Шу туфайли биз ижтимоий масалаларни кўтаришда жаҳон тажрибасига суянишга, журналистикадаги жаҳон услублари билан танишишга ва халқаро ҳамкорлик ўрнатишга муваффақ бўлдик, – деди Назия Жоямерген қизи онлайн тадбирда.\nЖорий йилнинг август-декабрь ойлари мобайнида ўтадиган семинар журналистларнинг касбий маҳоратини оширишига шубҳа йўқ. Семинарнинг дастлабки кунлариданоқ ижодкорлар Лондондаги “Avrupa” медиа холдингининг соҳиби Ватан Ўзнинг “Британиядаги ижтимоий журналистика: андазалар ва талаблар” мавзуида 2 соат мобайнида маҳорат сабоғини тинглашди. Туркиялик журналист ҳамда ношир айни кунда Лондонда “Avrupa” номидаги инглиз ва турк тилидаги газетани нашр этади ҳамда 6та ахборот тарқатадиган, маслаҳатлар берадиган, кўнгилочар мавзудаги интернет сайтларини юритади. Айни кунда бу саҳифалар роботлар орқали ишлатилади. Сайтлар обуна бўлган ахборот агентликларининг 500-600 га яқин хабарлар роботлар орқали кунига сайтларга юкланади, уларнинг саҳифалари янгиланиб туради. Сабоқ-мусоҳаба давомида хорижлик медиахолдинг раҳбари ҳар қандай ахборотни, унинг манбасини синчиклаб текшириш ва унинг ҳақиқат эканлигини билгандан сўнггина томошабинлар ҳамда ўқувчиларга тарқатиши мумкинлигига алоҳида урғу берди. Акс ҳолда шов-шув кетидан қувган журналистлар обуначилари олдида обрўси тўкилиши мумкин. Зеро сўзи ишончсиз ва ҳақиқатдан йироқ бўлган ахборот тарқатувчи журналистни ҳам, унинг сайтини ҳам ҳеч ким ўқимайди, рейтинги ҳам пасайиб кетиб, унга бўлган ишонч сусаяди.\nКелгуси онлайн семинарда юртимиз руҳиятшунослари ҳам иштирок этишади. Ваҳоланки ҳамюртларимиз билан суҳбатлар уюштираётган, мусоҳабалар олаётган журналистлар руҳиятшунос масалҳатларидан ҳам воқиф бўлишлари жоиз. Хуллас декабрь ойига қадар журналистлар учун самарали сабоқлар кутиляпти.\nМ. САЪДУЛЛАЕВА, 2020-08-11, 02:08 246


Қарши шаҳрининг логотипи тасдиқланди - xabar.uz\n11.05.2019 22:53 0 1776\nҚарши ҳокимияти шаҳар логотипини тасдиқланди. Бу ҳақида шаҳар маъмуриятига асосланиб, «Газета.uz» хабар берди.\nУнда сув йиғишга мўлжалланган сардоба тасвирланган. Ер тубига тушган ва тош билан ёпилган сардоба бассейнида ичимлик сувини сақланган ҳамда ундан фойдаланилган. Бу каби омборда сув йилнинг энг иссиқ даврида ҳам муздай ҳолда турган.\n«Буюк Ипак йўлининг алоҳида участкаларида сардобалари бўлиши шарт бўлган», — дейилади хабарда. Мазкур ажойиб архитектура қурилмаси эрамизнинг Х асридан машҳур бўлган.\nЛоготипга «The center of history» («Тарих маркази») шиори ҳам ёзилган. Қарши Марказий Осиёнинг энг қадимий шаҳарларидан ва Қашқадарёдаги энг йирик марказ саналади. Айни вақтда шаҳарда 260 мингдан зиёд аҳоли истиқомат қилади. Илк бор манбаларда милоддан аввалги VII асрдан бошлаб учрайди.\nЖорий йилнинг февраль ойида Тошкент шаҳрининг логотипи тасдиқланганди.\nҲодиса 18/06, 18:27\nМашина ойнасидан оёқларини чиқариб юрган аёл жавобгарликка тортилди\nҲодиса 01/06, 08:57\nҚарши шаҳрида мудҳиш қотиллик содир этилди\nҲодиса 23/05, 20:19\nЖамият 15/04, 09:01


Номига номутаносиб ташкилот, ёхуд икки навқирон йигитнинг ўлимига сабаб бўлган Суперлига старти | Qalampir.uz\nНомига номутаносиб ташкилот, ёхуд икки навқирон йигитнинг ўлимига сабаб бўлган Суперлига старти\nТаҳлил\t12 Март 2019 19:20 10733\nКеча, 11 март куни QALAMPIR.UZ'да ҳаммамизнинг этимизни жунжиктирувчи хабар эълон қилинди. Намангандан футбол томоша қилиш учун Тошкентга келиб, қайтаётган бир гуруҳ миллионлар ўйини мухлислари автоҳалокатга учраб, улардан икки нафари оламдан ўтди. Аҳён-аҳёнда содир бўлиб турувчи бу каби ЙТҲ оқибатида, афсуски, ер юзида шу пайтгача минглаб одамлар вафот этган. Бу каби воқеаларни эшитганимизда ҳаммамиз буларни тақдирга йўямиз. Лекин кечаги воқеага таҳлил назари билан қарайдиган бўлсак, инсонни бироз ўйлантирадиган жиҳатларга дуч келамиз.\nКелинг, сиз билан аввалига, кечаги ЙТҲ ҳақида эмас, аслида бунга сабаб бўлган таҳминий омилларга эътиборингизни қаратамиз.\nФутбол мухлисларининг хабари бор, ва ниҳоят жорий йилнинг 8 мартидан бошлаб, Ўзбекистон Суперлигаси ўйинларига старт берилди. Мусобақа тақвимига кўра, ҳар битта иштирокчи ўз рақиби билан икки марта ўйин ўтказади. Ўша баҳсларнинг биттасини ўз майдонида, иккинчисини эса рақиб майдонида ўтказади.\n1 турга кўра, Наманганнинг “Навбаҳор” клуби ўз майдонида “Қўқон 1912” жамоасини қабул қилиши керак эди. Аммо Намангандаги “Марказий” стадионининг майдон ҳолати яхши бўлмаганлиги сабабли, ПФЛ ўйинни Тошкентда ўтказишга қарор қилди.\nШу сабабли, водийдан довон оша минглаб мухлислар ўйинни бевосита стадиондан томоша қилиш учун Тошкентга келишди ва ўйин якунига етгач, яна ортга қайтишди. Шу минглаб мухлислар орасида “Nexia” русумли автомобилда беш киши бўлиб, пойтахтга келиб қайтаётган мухлислар гуруҳи “Damas” автомобили билан тўқнашиб кетиши натижасида автоҳалокатга учради. Тўқнашувдан сўнг, ҳар иккала автомобил ҳам ёниб кетган. Воқеа жойида иккала автомобил салонида бўлган одамлардан жами беш киши вафот этган. Улардан икки киши Тошкентдан қайтаётган мухлислар эди.\nЭнди эътибор беринг, мавсум бошланишига тўрт ярим ой вақт бўлган бўлсада, Наманганда стадион тайёр эмас. 1 турдан кейин хулоса қиладиган бўлсак, бизнингча, ҳеч бир стадион чемпионат стартига тайёр эмас экан. Ўйинлар кўрсатиб бердики, ҳамма стадионларда майдон чимининг ҳолати талаб даражасида эмас эди. Буни Тошкентдаги майдондан ҳам кўнгли тўлмаган “Навбаҳор” мураббийи Канчельскис ҳам таъкидлаб ўтди.\nУ чет эллик мураббий, фалон пуллик ойлигини олиб юравермайдими, жимгина. ЎФА билан ПФЛнинг ишларига аралишиб бирон фойда топармиди у? Асло, йўқ! У шунчаки ҳаммани ўзи каби профессионал бўлишини хоҳлаяпти, холос. У ҳаттоки бизнинг лигамизда бўлаётган ишлардан ҳайрон-у лол бўлмоқда. Бизнинг ПФЛ эса, майдон йил бўйи тайёр бўлмаса, йил бўйи юраверади.\nХўш, нега ПФЛ олдинроқ, ўтган мавсум тугаши билан клубларга стадион ҳолати бўйича талаб киритмади?! Нима эмиш?! Ҳамма жамоалар шунчаки этиборсизлик билан юраверибдилар. ПФЛ қарорига эътиборсиз бўлган жамоа раҳбарияти нега ташкилот томонидан жазоланмади?\nЎзбекистон Суперлигаси ПФЛники! Бу мусобақа учун ташкилотнинг ўзи жавоб бериши керак. Клубларда содир бўлаётган муаммоларни ҳам, келиб чиқмасдан олдин бартараф этиши зарур. Бизнинг номига номутаносиб бу ташкилотимиз, ҳаттоки, чемпионат бошланишига икки ҳафта қолганда ҳам Суперлигада кимлар иштирок этиб, кимлар тарк этишини билмасди.\nБошқа давлатлардаги миллий чемпионатларда охирги ўринларни қўлга киритган жамоалар қуйи лигага равона бўлишади. Табиийки, қуйи лигадан энг йўқори ўринларни қўлга киритганлар эса, юқори лигага чиқишади. Бизда эса ҳокимингиз илтимосномага қўл қўйиб берса, маҳаллангиздаги ҳаваскор жамоани ҳам стартига бир неча кун қолган Суперлигага чиқариб беришади...\nШу ердан ортга қайтмоқчиман. Шундоқ ҳам мавзудан анча четлашиб кетдим. Айни дамда менга ПФЛ ҳам, уларнинг муаммолари ҳам қизиқ эмас. Шунчаки, футбол томошасига деб уйдан чиқиб кетган икки болаларнинг ота-онаси, фарзандларининг жонсиз танасини кўрганда қай ҳолатга тушган экан. Шу ҳақида ПФЛ ўйлаяптими?\nПФЛ Ўзбекистон Суперлигаси\n“Бунёдкор”нинг собиқ спорт директори ПФЛ раҳбари бўлди Аҳмаджонов ортидан Омон Ғофуров ҳам иш ташлади Қатар қилган ишни Ўзбекистон қилолмайдими? Ўзбек футболидаги парда ортидаги қинғирликлар ҳақида очиқ интервью ЎФА хато устига хато қилмоқда ёхуд “шармандага шаҳар кенгми”? Катта карвон йўлга чиқди\n21 Февраль 20:55 60733\n22 Февраль 18:06 27967\n21 Февраль 11:41 21598\n22 Февраль 16:15 19441\n22 Февраль 08:15 16586


Ўғлим чекаяпти, пул ўғирлаяпти. Нима қилай? - 20 Июня 2013 - SHERLAR.BIZ - ENG YANGI SHERLAR 2018 2019\nSHERLAR.BIZ Chorshanba, 27.10.2021, 03:43\nГлавная » 2013 » Iyun » 20 » Ўғлим чекаяпти, пул ўғирлаяпти. Нима қилай?\nЎғлим чекаяпти, пул ўғирлаяпти. Нима қилай?\nЎғил фарзандингиз ўтиш давридаги ўсмир бўлса, ундаги ёшига хос ўзгаришларни пайқаган бўлсангиз керак. Хўш, фарзандингиздаги ўзгаришларига\n— 13 ёшли ўғлим шу кунларда ўзгариб қолган. Арзимаган нарсалар, қўйингки, оддий ҳазилга ҳам қўрс жавоб қайтариб, жаҳл қилади. Синглиси билан ҳам чиқишолмай қолган. Уни кузатиб, ҳаракатларида тажавузкорликни сезгандек бўлаяпман.\nМуқаддас, Тошкент вилояти\n— Ўтиш давридаги ўсмирларда ҳис-туйғулар биринчи ўринда туриб, уларни бошқаришда ақлга эмас, туйғуларнинг ўзига итоат қилишади. Бундай болаларда қўрслик, аразлаш, ота-онасига гап қайтариш каби ҳолатларни кузатиш мумкин. Бу вазиятда ўғлингизнинг ҳатти-ҳаракатини юзига солмай, ғазаби тарқагунча ёлғиз қолдиринг. Сўнг кўнглига йўл топиб, қандай муаммоси борлиги билан қизиқинг. Суҳбат давомида ўғлингизнинг муаммосига унинг кўзи билан қарашга ҳаракат қилинг. Ва шундан келиб чиқиб тўғри йўл кўрсатинг.\n«Яширинча тамаки чекаяпти...»\n— Саккизинчи синфда ўқийдиган ўғлимнинг яширинча тамаки чекаётганини билиб қолдим. Дадаси билан ўртага олиб, роса танбеҳ берсак-да, барибир бу зарарли одатидан воз кечмаяпти. Жазолаш мақсадида унга пул бермаяпмиз. Тўғриси, бундан қаттиқ хавотирланаяпман. Бу кетишда эртага спиртли ичимликларга ружу қўймаса бўлди...\nДилобар, Қўқон шаҳри\n— Бола «Мен»и шаклланаётган вақтда ўзини катталардек тутишга, уларга тақлид қилишга уринади. Айрим ўсмирлар ота-онасининг эътиборини тортиш, ўзгаларнинг таъсирига тушиб қолиш ёки амрини ўтказувчи ота-оналарига норозилик сифатида ҳам зарарли одатларга ўрганишлари мумкин.\nШуни унутмангки, бола ҳар нарсани аввало ўз оиласидан ўрганади. Демак, оилада чекувчи, спирли ичимликларга ружу қўйган киши бўлса, бола ундан ўрнак олиб, катталарга ҳузур бағишлайдиган нарсаларни татиб кўришни хоҳлайди. Бу вазиятда ўғлингизга босим ўтказиб, жазолаш усулларини қўлламанг. Ҳаётий мисоллар, дейлик, тамаки сабаб ўпка саратонига чалинган инсон тақдири ҳақида сўзлаб, қилаётган ишининг зарарли эканлигини ўзи англаши учун кўмаклашинг. Аммо таъзийқ ўтказманг. Йўқса, яширинча иш кўришга одатланади.\n«Уйимдан пул ўғирлаб…»\n— Ёшим 20 да. Бундан бир неча йиллар аввал дўстларимнинг гапига кириб, уйдан пул ўғирлардим. Менинг қилмишим учун отам онамни калтакларди. Ким ўғирлик қилаётгани маълум бўлгач, ота-онам мени қаттиқ койиб, ҳатто гаплашмай қўйишди. Ўшандан сўнг икки марта жарроҳлик аралашувини бошимдан ўтказдим. Қилган ишимдан пушаймонман…\nАсрор, Тошкент шаҳри\n— Ўсмир йигитнинг уйидан пул ўғирлашига оиладаги ҳаддан зиёд қаттиққўллик, бошқалар олдида ўзини кўрсатиш ёки ота-она томонидан қўйилган чекловларга норозилик кабилар сабаб бўлиши мумкин. Боланинг ўғирлик қилишига айб эмас, балки муаммо сифатида қаралса, бунга нима мажбур қилаётганини аниқлаш мумкин. Бунинг учун ота-она бафуржа фарзанди билан суҳбатлашиши керак. Аммо уни жазолаш, тахқирлаш, гаплашмай қўйиш ёки қўл кўтариш асло мумкин эмас! Бу болани муаммолар билан ёлғиз қолдириб, ўзига нисбатан ишончининг сусайишига олиб келади. Ота-оналар бундай ҳолатларда кечиримли бўлиб, муаммоларни ҳал этишда маёқ вазифасини ўташи керак. Бу йигит ота-онасига қилган ишларидан пушаймон эканлигини, уларнинг кўмаги, маслаҳати ва меҳрига муҳтожлигини тушунтириши керак. Энди ўзининг ижобий хусусиятларини намоён қилиб, ота-онасининг ишончини қозонишга ҳаракат қилиши керак.\n«Бунга ҳали ёшмасмикан...»\n— Бир неча ойлардан буён ўғлим хонасида қамалиб олишни одат қилган. Бир-икки марта кузатсам, ғалати қилиқлар қилаяпти. Суриштириб билсам, бу мастурбация қилиш экан. Бу ҳақда бир-неча маротаба сўз очмоқи бўлгандим. Аммо баҳона қилиб, бу мавзуда суҳбатлашишдан ўзини олиб қочади. Ўйланиб олдим, дадасига бу ҳақида айтсаммикан?..\nЗуҳра, Тошкент шаҳри\n— Ўсмир ёшдаги бола танасидаги ўзгаришлари ўзича кузатишни бошлайди. Бу вақтда физиологик жараёнлар ва гормонларнинг ҳаракати шаҳват кўзғалишига олиб келади. Ўсмир йигитларда шаҳватнинг чиқиши кўпинча уйқусида юз беради. Тиббиёт тилида айтганда, бу организмнинг ёшга доир нормал жараёни. Бироқ одатга айланиб қолмаслиги керак. Ўғлингиз сиз билан очиқ мулоқот қилишга тортинса, отаси билан яккама-якка суҳбатлашишига имконият яратинг. У ўзидаги ўзгаришларни тўғри қабул қилиши учун кўмаклашиш керак. Бекор юриши ва хонасида қамалиб олишига вақт қолдирманг. Спорт тўгараклари, қўшимча машғулотлар ёки бирор ҳунарни ўрганишга йўналтиринг. Бу вақтда болани уялтириш, айблаш ёки қўрқитиш асло мумкин эмас. Бу кейинчалик катта муаммоларга айланиши мумкин. Муҳими, интернет тармоқлари ёки телевизор орқали беҳаё фильмларни томоша қилмаслигини назорат қилинг.\n«Уришсак, уйдан қочиб кетади...»\n— Катта ўғлимга салгина қаттиқ гапирсам, аразлаб, тоғасиникига кетиб қолади. На қўнғироқ қилади, на узр сўрайди. Қилаётган ишининг нотўғрилигини айтсам, қўрс муомила қилиб, «Ёш болага қарагандек гапирманг» дейди. Ахир ҳали бола бўлса, онаси бўлганимдан кейин теграйман-да.\nҲилола, Асака шаҳри\n— Бола ота-онаси томонидан камситилса, унга нисбатан қўпол муносабатда бўлишса, ўзини кераксиздек сезса, оилавий жанжаллардан безса, уйдан қочиб кетиши мумкин. Бу ёшдаги ўсмирлар шахс сифатида шаклланиб бораётгани сабаб уни тинглашларини, доим у билан маслаҳатлашишларини истайди. Акси бўлганида эса ўзининг ҳақлигини исботлаш учун норозилик кўрсатади.\nБолангизни ҳадеб айблайвермай, муаммони ўзингиз ва эр-хотин ўртасидаги муносабатлардан ахтаринг. Балки ўғлингизга меҳрингиз, эътиборингиз керакдир. Ёки шунчаки суҳбатдош қидираётгандир. Фарзандингизга босим ўтказмай, у билан яқинлашишга ҳаракат қилинг. Жаҳл қилиб, муаммони баттар чигаллаштирманг.\n«Ўғлим ёлғон гапиради...»\n— Баъзида боламнинг айтган гапи қилаётган ишига тўғри келмаётганин сезиб қоламан. «Мени алдама» десам, «Нима ёш боламанми сизга, баҳона қидираман», дейди. Бир неча марта бизни алдаб, ўқишга бормаганини сезиб қолдим. Қачон рост сўзлаяпти, қачон алдаяпти баъзида ўзим ҳам иккиланиб қоламан.\nГулнора, Сурхандарё вилояти\n— Бола мустақил бўлишга ҳаракат қилганида, кўп ота-оналар уни чеклашга уринишади. Натижада эса ўзиникини тўғри деб билиб, ёлғон ишлатиш орқали фиркларини ҳимоялашга ўтади.\nШунинг учун ўғлингизга ишонч билдириб, бироз эркин бўлишига имконият беринг. Уни доимий назоратда ушламанг. Агар фарзандингизнинг фикрларига қулоқ тутиб, бирга муҳокама қилсангиз, катталарга хос тақлидини тўғри рағбатлантирсангиз, ўғлингиз сиздан ўзини олиб қочмай, рост сўзлашга ўрганади. Биринчи навбатда, шубҳа-гумонларни нари суриб, болангизга ишонч билдиринг.\n— Эрталабдан кечгача ўғлимнинг қўлидан уяли телефони тушмайди. Кўчага чиқиш олдидан қизлардай ўзига оро беради. Сўнгги вақтларда бироз хаёлпараст ҳам бўлиб қолган. Салгина ҳазиллашсак, дарров аразлаб, гаплашмай юради. Эҳтимол кимнидир севиб қолгадир…\nГулҳаё, Денов тумани\n— Ўғлингизда физиологик ўзгаришлар билан бирга ҳис-туйғулар шаклланишни бошланган. Бу вақтда у бироз ҳаёлпараст бўлиб қолиши нормал ҳолат.\nФарзандингизнинг туйғуларини ҳурмат қилинг. Муҳаббат сабаб унда янада кўпроқ яхши фазилатлар шаклланиши мумкин. Хаёлпарастлигини кулгуга олманг. Ёлғиз қолмаслиги учун вақтини унумли тасқимлаш ва ўз устида янада кўпроқ ишлашига унданг. Бу вақтда йигитлар ёқтирган қизларига яхши кўриниш учун ижобий фазилатларини кўрсатишга уринишади.\n«Бу менинг хонам. Сўрамасдан кирманг!»\n— Ишонмайсиз, аммо ўғлим хонасининг эшигига айнан шундай ёзувни комьютердан чиқариб илиб қўйибди. «Бу нимаси, энди хонангга ҳам сўраб кирамизми?» десам, «Сизнинг хонангизга эшикни тақиллатиб кирамиз-у», деб ўзиникини маъқуллайди. Гўё биз билан яшаётган ижарачидек ҳамма нарсасини алоҳида қилиб олган.\nСевара, Олмалиқ шаҳри\n— Бу ўтиш давридаги ўзгаришлардан бири. Боланинг ўз ҳудуди бўлишини исташи, ёлғиз қолиб, бирор машғулот билан мустақил шуғулланиши феъл-атворидаги ўзгаришларга боғлиқ. Имкон даражасида ўз ҳудудига эга бўлиши учун шароит яратинг. Ўғлингизнинг кайфиятидаги ўзгаришларга ваҳима қилмай, енгилроқ ёндашинг. Фарзандингиз билан кўпроқ дўстона муносабатда бўлишга ҳаракат қилинг.\n— Ўғлимни комьпютер қаршисига «михланиб қолган». Мени кўриши билан ўзини дарс тайёрлаётгандай тутади. Аммо доим интернетдаги тармоқларга кириб, алланималарни кўчириб ўтиради. Интернетни ўчириб қўяйлик десам, эримнинг иши учун керак.\nСабоҳат, Тошкент вилояти\n— Ўғлингизга интернетдан фойдаланмаслик учун чеклов қўйманг. Унинг ҳаракатларини зимдан кузатиб, нималарга қизиқаётганини ўрганинг. У билан бирга муҳокама қилинг. Бўш вақти фақат комьютер олдида ўтмаслиги учун қўшимча дарслар, спорт тўгаракларига жалб қилинг. Агар ҳақиқатан ҳам комьпютерга қизиқиши бўлса, зеҳнини оширувчи ўсмирлар учун мўлжалланган дастурлар билан ишлашига кўмаклашинг.\nМақолани руҳшунос Гўзал ШУКУРОВА тавсиялари асосида\nКатегория: Foydali maslahatlar | Просмотров: 672 | | Теги: Ўғлим чекаяпти, пул ўғирлаяпти. Нима қилай? | Рейтинг: 5.0/1


BBC Uzbek - Dunyo - Эронда бомба "ядрофизик олимни ўлдирган"\nЭронда бомба "ядрофизик олимни ўлдирган"\nСўнгги янгиланиш 11 январ 2012 - 09:21 GMT\nЭрон ҳужумда исроилликларни айбламоқда\nТеҳрон шимолида ядрофизик олим машина бомбаси портлаши оқибатида ҳалок бўлган.\nЭрон матбуоти қурбонни Мустафо Аҳмади-Рошан дея номлади. У университетда ўқитувчилик қилишдан ташқари Натанз уранни бойитиш корхонасида ишлаган.\nҲукуматга яқин Фарс хабар агентлигига кўра, мотоциклда ҳаракат қилаётган шахс олимнинг машинасига магнитли бомбани ёпиштириши оқибатида портлаш юз берган.\nБу охирги икки йилнинг ичидаги эронлик ядрофизик олимларга қарши қилинаётган тўртинчи ҳужумдир. Охирги икки ҳужумлар ҳам мотоциклчиларнинг машинага бомбани ёпиштириши билан амалга оширилган.\nЭрон ҳужумларда АҚШ ва Исроил жосуслик хизматларини айблаб келади.\nИккала мамлакат ҳам бу айбловларни рад қилади.\nМаҳаллий манбаларга кўра, охирги ҳужум Эроннинг Алламеҳ Табатай Университети ҳудудида юз берган.\nГул Наби кўчасида амалга оширилган бу портлашда яна икки киши жароҳат олгани айтилади.\nЎттиз икки ёшлик жаноб Аҳмади-Рошан нефт саноати мутахассислиги бўйича университетни тамомлаган ва Исфахон вилоятидаги Натанз уранни бойитиш корхонасида бўлим раҳбари бўлиб ишлаган.\n"Бомба магнитли бўлган, у аввал ҳам олимларни ўлдириш учун қўлланилган. Бу Сиёнийлар (исроилликлар) иши", деди Теҳрон ҳокими Сафарали Баратлу.\nГувоҳлар икки кишининг машинага бомбани ёпиштираётганини кўрганларини айтишган. Машина ичида бўлган яна бир киши қаттиқ жароҳат олгани ишонилади.\nМазкур ҳужум Теҳрон Университетининг 50 ёшли ўқитувчиси Масъуд Али Муҳаммадий 2010 йил 12 январида ўз уйи олдида узоқдан бошқарилувчи бомба ёрдамида ўлдирилишидан икки йил ўтиб юз бермоқда.\nҲужум ортидан чоп қилинган хабарлар Доктор Муҳаммадийни ядрофизик дея тасвирлашган, бироқ кейинроқ у физиканинг бошқа тури бўйича ишлагани аён бўлган.\nШунингдек, ҳужумнинг ички тортишувларга қанчалар алоқадорлиги савол остига олинган - баъзи хабарларга кўра, у мухолифатчи раҳбарлар билан яқин бўлган.\nЛекин, 2011 йил августида эронлик Мажид Жамоли Фаший исмли киши олимнинг қотиллиги учун ўлим жазосига ҳукм этилган ва Исроилнинг Моссад жосуслик агентлигига ишлашда айбланган. Исроил бу каби айбловларга муносабат билдирмай келади.\nТеҳроннинг ядровий амбициялари халқаро тортишувларга сабаб бўлиб келмоқда.\nУ ўз ядровий дастури тинч йўлларда амалга оширилишини айтади, лекин АҚШ ва Ғарб мамлакатлари Эронни ядровий қуролни қуришда гумон қилади.


Июль ойининг энг яхши футболчиси – Марат Бикмаев / CHAMPIONAT.asia\n16:23Аллегри: "Икардининг "Ювентус"га ўтиши? Трансферлар билан мен шуғулланмайман" 3 15:50Ўзингизни синаб кўринг. Илк логотипига қараб клуб номини топинг 22 15:17Сэр Алекс "Олд Траффорд"га қайтмоқда 10 15:05Ванда Нара машинасини тошбўрон қилишди 7 15:04Жалолиддин Машарипов: "Пахтакор"да айни пайтда ички муҳит жуда яхши" 12 15:04Назорат учрашуви. "Андижон" - "Бунёдкор" 0:0 6 14:57Абдуқаҳҳор Хожиакбаров ва Дилшод Хушбаков "Бунёдкор"да 6 14:50Давид Луис: "Челси"да Саррининг фалсафасига ишонмайдиганлар йўқ" 3 14:30Гвардиола Марездан кечирим сўради 7 13:48Карикатура: Картошка ўғрилари жазоланди 4 13:25Ўзил қишки трансфер ойнасида ПСЖга ўтишни истамади 1 13:15Инфантино ЖЧ-2022даги 48та жамоа ҳақида: "Осон бўлмайди" 17 13:10Назорат учрашуви. "Қўқон-1912" - "Динамо" 2:3 12 13:05Икарди Спаллетти билан 15 дақиқа гаплашди 14 12:50Бугун Сардор Рашидов жамоаси ўйнайди 47\nИюль ойининг энг яхши футболчиси – Марат Бикмаев\nТеглар : ИюльМарат БикмаевЛокомотив\nБиласиз, Ўзбекистон Профессионал футбол лигаси мавсум бошидан буён championatasia билан ойнинг энг яхшиларини аниқлаб келмоқда.\nУнга кўра, 6 ўйинда 5 гол ва 2 голли узатма муаллифига айланган Марат Бикмаев 1-ўринни банд этди. Ушбу футболчи Суперлига клублари ва мураббийлари томонидан энг кўп овоз берилган номзодга айланди. Мухлислар сўровномасида эса Бикмаев учинчи бўлди. Умумий баллар сарҳисобига кўра эса барибир Бикмаевга етадиган рақобатчи топилмади. Иккинчи поғона эса овоз бериш натижаларига кўра, Тиаго Безеррага насиб этди. Безерра мухлислар ўртасидаги овоз беришда ғолиб бўлди. Лекин мураббийлар ва сардорларнинг аксарияти бу футболчини 2-ўринга лойиқ топишди. 3-ўриндан эса Жавлон Иброҳимов жой олди.\nИюль ойининг энг чиройли голи муаллифи – Шерзод Ҳакимов ВИДЕО\nЎзбекистон терма жамоаси аъзоси Эроннинг "Фулад" клубига ўтишни истамади 73\nШота Арвеладзе: "Мухлисларсиз футбол қизиқмас" 55


Отабек Муталхўжаев уйланяпти\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Отабек Муталхўжаев уйланяпти\t19:55, 09 февраль 2016\tЭстрада хонандаси Отабек Муталхўжаев бўйдоқлар сафини тарк этмоқда.\nБу ҳеч қандай миш-миш ёки пиар эмас. Никоҳ оқшоми шу йилнинг 14 феврал куни бўлиб ўтади, бу ҳақда Shok.uz сайти хабар берди.\nХонанданинг продюсери билан боғланганимизда бу мавзу юзасидан маълумот берилмаслигини айтди.\nНикоҳ тўйи ҳақида кейинроқ батафсил маълумот тақдим этишга ҳаракат қиламиз. Бизни кузатиб боринг.


НАВРЎЗ ДУНЁНИНГ ТУРЛИ МАМЛАКАТЛАРИДА ҚАНДАЙ НИШОНЛАНАДИ? — Teletype\nНАВРЎЗ ДУНЁНИНГ ТУРЛИ МАМЛАКАТЛАРИДА ҚАНДАЙ НИШОНЛАНАДИ?\nШу кунларда мамлакатимизнинг ҳар бир гўшасида Наврўз байрами кенг тантана қилинмоқда. Қайд этиш керак, турли манбаларда 3-5 минг йиллик тарихга эга дея қараладиган ушбу байрам дунёнинг қатор халқлари томонидан ҳам ўзгача шукуҳ ва завқ билан тантана қилинади. Қуйида айрим давлатларда Наврўз айёмининг нишонланиши билан боғлиқ қизиқарли маълумотларни келтириб ўтамиз.\nНаврўз қозоқларда — баҳорий янгиланиш, муҳаббат тараннуми, унумдорлик ва дўстлик байрами сифатида кенг нишонланади. Наврўз тантаналарини қай тарзда нишонлаш йил давомида олинадиган ҳосил ва шунингдек, омадга боғлиқ, дея ишонишади.\nНаврўз байрамида Қозоғистонда турли байрам тадбирлари, ўйинлар ва от чоптириш мусобақалари ўтказилади. Наврўзни нишонлашда қозоқлар учун 7 санаси ўта муҳим саналади: ҳар бир фуқаро 7та хонадонни зиёрат қилиб, 7 та меҳмон чақириши муҳим шартлардан бири саналади.\nҚирғизистонда март ойини қутлуғ байрам шарафига тўлалигича Наврўз дея номлашган. Мамлакатимизда бўлгани каби бу ерда ҳам байра арафасида урушганлар ярашади, байрамона дастурхон тузалиб, узоқ-яқин қариндошлар ҳолидан хабар олинади.\nМаҳаллий эътиқодга кўра, ушбу кунда қор ёғиши яхшилик аломати саналади.\nТуркияда инсонлар ушбу кунда биринчи ким билан кўришса ёки қайси бир буюм ва таомга кўзи тушса йил давомида ана шулар унинг ҳамроҳи бўлишига ишонишади. Шу боис ҳам бу ерда Наврўз куни одамлар ўз уйлар ва либосларини эзгу ниятлар билан бахт, соғлиқ, бойлик саналган рамзий нарсалар билан безатишади.\nМамлакатда 23 март Наврўзнинг илк куни саналади. Бу кунда туркиялик аёллар ўз яқинларини ёнғоқ билан сийлашадиган "Ҳақ улашиш" маросими бўлади.\nТуркманистонда қадимий байрам билан боғлиқ бир қанча одат, эътиқод ва удумлар мавжуд. Хусусан, агар бу кунда ҳаво булутли бўлса, бундай об-ҳаво июнь ойига қадар давом этади ёки қор, ёмғир ёғиши йилнинг тўкин-сочин, серҳосил бўлишини англатади. Аслини олганда Наврўз билан боғлиқ бу каби ишонишлар ва қарашлар Шарқ халқларининг аксариятида бор ва бу ушбу мамлакатларда қадимдан астрономия илми, деҳқончилик маданияти шаклланганидан далолат.\n"Наврўз муборак бод", "Наврўзатон пируз бод"! Тожикистонда Наврўз байрами арафасида инсонлар бир-бирини ана шундай қутлашади. Байрам дастурхонига номи "С" ҳарфи билан бошланадиган 7 хил таом тортилиши одати Тожикистонда ҳам мавжуд.\nҚолаверса, дастурхонда рамзий маънога эга шам, кўзгу ва бўялган тухум ҳам бўлади. Зеро, бу ерда шам инсонни ёвузликлардан ҳимоя қилади, дея қаралади. Кўзгу ва бўялган тухумдан эса эски йилнинг тугаши ва янги йилнинг бошланишини аниқлашда фойдаланишади.\nЭронда Наврўз 13 кун давомида нишонланади. Шундан дастлабки беш кун байрамни кутиб олиш, яқинлар ҳолидан хабар олиш сифатида тантана қилинади. Тўққизинчи куни эса Шаҳръяран-Наврўз, ун учинчи куни Сиздаҳ бедор дея номланади.\nАнъанага кўра, байрам кунлари эронлик аёллар гулхан устидан сакрашади. Бу гўзаллик ва соғлиқни чақириш, шу кунга қадар содир бўлган барча ёмонликларни ўзидан узоқлаштиришни англатади. Эркакларда эса қизил либосларда, юзларини қора рангларда бўяган ҳолда шаҳар кезиш одати бор.\nОзарбайжонда инсонлар бу байрамни нишонлашга жуда орзуманд. Шу боис тайёргарлик ишлари бир ой олдин бошланади. Ҳафтанинг ҳар сешанба куни эса табиат унсурларидан бири – сув, олов, эр ва ҳаво куни дея аталади. Афсонага кўра, ҳафта кунларини унсурлар номи билан боғлаш инсонларга бахт, саодат, фаровонлик ва хотиржамлик олиб келади.\nОдат бўйича, "тонгал" дея аталувчи гулхан ёқилиб, унинг устидан етти бор ҳатлаб ўтилиши керак.\nАфғонистонда Наврўзнинг кириб келиши 20 мартдан 21 март куни ўтар кечаси дея қаралади. Бу ерда 21 март кундузги 12:00 га қадар ҳеч ким остона ҳатлаб кўчага чиқиш мумкинмас. Урфга кўра, кишиларнинг шу вақтдан олдин хонадонни тарк этиши йил давомида оила аъзоларидан бирини йўқотишини англатади.\nБайрам кунлари мева ва ёнғоқ дастурхонда албатта бўлиши керак. Оила аъзоларининг ҳар бирининг бўялган тухум истеъмол қилиши бало-қазоларни даф этади дея ишонишади.\nҲиндистоннинг айрим ҳудудларида нишонланадиган Наврўз бошқа халқларда бўлгани каби тантана қилинади.\nЎзига хос жиҳати эса байрам арафасида ёқиладиган гулхан тутуни қанчалик олисларга тарқалса, шунча офатни даф этиши билан боғлиқ эътиқоднинг мавжудлигидир.


Такроран жиноят содир этганлик учун жавобгарлик\nШахс томонидан икки ёки ундан ортиқ ҳар бири алоҳида жиноят таркибини ташкил этувчи жиноят содир этилиши деб, содир этилган қилмишлар икки ёки ундан ортиқ мустақил жиноят сифатида баҳоланишига айтилади. Яъни ҳар бир жиноят алоҳида жиноят таркиби (объект, объектив томон ва субъект, субъектив томон)га эга бўлиши лозим ҳамда бундай ҳолатда жиноятнинг такроранлигини келтириб чиқарувчи асосий элемент бу жиноятнинг субъекти ҳисобланади.\nЖиноят кодекси Махсус қисмининг айнан бир моддасида, қисмида, кодексда алоҳида кўрсатилган ҳолларда эса турли моддаларида назарда тутилган икки ёки бир неча жиноятни шахс турли вақтларда содир этган, аммо уларнинг бирортаси учун ҳам судланмаган бўлса, бу ҳолат такроран жиноят содир этиш деб топилади. Тамом бўлган жиноят, жазога сазовор бўлган жиноятга тайёргарлик кўриш ёки жиноят содир этишга суиқасд қилиш, иштирокчиликда жиноят содир этиш – буларнинг барчаси такроран жиноят содир этишга киради.\nАгар шахс илгари содир этган қилмиши учун жавобгарликдан ёки жазодан озод қилинган бўлса, жиноят такроран содир этилган деб топилмайди. Такроран жиноят содир этиш нафақат битта моддадаги (умумий такроранлик) жиноятларни, балки турли моддаларда назарда тутилган (махсус такроранлик) жиноятларни содир этишда ҳам намоёнбўлади.\nТакроран жиноят содир этишнинг мазмун-моҳиятидан келиб чиққан ҳолда унинг қуйидаги белгиларини ажратиш мумкин:\n-шахс томонидан икки ёки ундан ортиқ ҳар бири алоҳида жиноят таркибини ташкил этувчи жиноят содир этилиши;\n-содир этилган жиноятнинг ўхшашлиги;\n-содир этилган жиноятлар орасида (одатда) маълум вақтнинг ўтганлиги;\n-содир этилган жиноятлар учун судланмаганлиги;\n-ҳар бир жиноятнинг жиноий-ҳуқуқий оқибати мавжудлиги. Шахснинг қилмишида мазкур белгиларнинг мавжудлиги шахс томонидан такроран жиноят содир этилганлигини билдиради.\nШахс томонидан бир неча қилмиш содир этилган бўлса-ю, жиноят қонунига кўра ягона жиноят сифатида белгиланса, бу қилмишлар такроран жиноят содир этиш деб баҳоланмаслиги лозим. Хусусан, давомли ҳамда узоққа чўзилган жиноятлар, гарчи, бир-бирига ўхшаш ёки турли вақтларда бир нечта қилмишлар билан содир этилган бўлса ҳам, ягона жиноят сифатида ҳуқуқий баҳоланмоғи лозим.\nАйнан бир моддада (ушбу модданинг бир ёки турли қисмларида назарда тутилганлигидан қатъий назар) назарда тутилган жиноятлар. Одатда, Жиноят кодекси махсус қисмининг бир неча қисмлардан иборат моддалари ўхшаш таркибли, яъни модданинг оғирлаштирувчи ва алоҳида оғирлаштирувчи таркиблари асосий таркибдан келиб чиқади ва ўзи мустақил мазмунни ташкил эта олмайди. Бу каби жиноят таркиблари ўзаро ўхшаш бўлганлиги сабабли, мазкур модданинг барча қисмларида назарда тутилган жиноятлар ўхшаш жиноятлар, деб қайд қилинади.\nЎхшаш таркибли жиноятлар такроран содир этилган тақдирда, шахснинг қилмиши мазкур моддада такрорийлик квалификация қилувчи белгиси бор ёки йўқлигидан қатъи назар, мазкур модданинг оғирроқ қисми билан ягона жиноят таркиби сифатида квалификация қилиниши лозим.\nЎзбекистон Республикаси Жиноят кодексининг 10-моддасида келтирилган “Жавобгарликнинг муқаррарлиги” принципи бўйича қилмишда жиноят таркибининг мавжудлиги аниқланган ҳар бир шахс жавобгарликка тортирилиши шартлигини инобатга оладиган бўлсак, шахс томонидан содир этиладиган хар бир жиноий қилмиш учун жазо муқаррарлигидан далолат бедади.\nЎзбекистон Республикаси ИИВ Академияси 3-ўқув курси 316-гуруҳ курсанти.\nPrevious Телефонда ҳақорат қилгани учун…\nNext Пластик карталар ишқибози бўлган ҳисобчи


11:00 / 30.06.2019\nАндижон вилояти ҳокимлиги матбуот хизмати ижтимоий тармоқларда тарқалган аудиоёзув юзасидан изоҳ берди.\n«Ижтимоий тармоқларда эълон қилинаётган Андижон вилоятига оид мақолалар кўплаб муҳокамалар, мулоҳазаларга сабаб бўлмоқда.\nЖумладан, ҳудудда ташкил этилган дори воситалари ишлаб чиқарувчи корхоналарнинг маҳсулотлари тиббиёт муассасаларига монопол тарзда ўтказилаётгани билдирилмоқда. Бу хусусда қуйидагиларни айтиш мумкин:\nЎзбекистон Республикаси Президентининг 2017 йил 7 ноябрдаги «Фармацевтика тармоғини тубдан такомиллаштириш чора-тадбирлари тўғрисида»ги ПФ-5229-сонли Фармонига кўра аҳоли ва давлат соғлиқни сақлаш муассасаларини дори воситалари, тиббиёт буюмлари ва тиббиёт техникалари, шу жумладан, маҳаллий ишлаб чиқарилган дорилар, тиббиёт буюмлари билан таъминлаш, ички бозорни янада тўлдириш ва ишлаб чиқаришни маҳаллийлаштириш кўзда тутилган эди.\nФармон ижроси доирасида 2018 йилнинг апрель ойида «GOLD GROWN PHARMA» МЧЖ томонидан ижтимоий аҳамиятга эга тиббий буюмлар рўйхатига киритилган тиббиёт қўлқоплари (перчатка) ишлаб чиқарувчи корхона ташкил этилди ва 150та янги иш ўрини яратилиб, маҳаллий бюджетга ойма-ой 75 млн. сўмгача солиқ тўловлари амалга ошириляпти.\nШунингдек, 2018 йил декабрь ойида «MAKRO FARM ANDIJAN» МЧЖ томонидан шприц ва инфузион системалар ишлаб чиқариш корхонаси ташкил этилди. 110 та янги иш ўрини яратилди. Ҳар ойда маҳаллий бюджетга 60 млн. сўмгача солиқ тўловлари келиб тушмоқда.\nУшбу корхоналарда ҳар йили 24 млн. дона ностерил ва 54 млн. жуфт стерил хирургик тиббий қўлқоплар ҳамда 136 млн. дона шприцлар ишлаб чиқарилади. Нарх масаласига келсак, бугунги кунда давлат тиббиёт муассасаларига 2 мл. ҳажмдаги шприц 260-300 сўмдан, 5 мл. шприц 280-500 сўмдан, 10 мл. шприц 320-600 сўмдан харид қилинмоқда. Республика комиссияси томонидан улгуржи сотиш нархлари бир дона ностерил резина қўлқоплари учун 650 сўм ва бир жуфт стерил хирургик резина қўлқоплари учун 2500 сўм этиб белгиланган.\nҲозирда, «MAKRO FARM ANDIJAN» МЧЖ томонидан 2 мл. ҳажмдаги шприц 220 сўмдан, 5 мл. шприц 245 сўмдан, 10 мл. шприц 310 сўмдан, «GOLD GROWN PHARMA» МЧЖ томонидан ностерил резина қўлқоплари 500 сўмдан, бир жуфт стерил хирургик резина қўлқоплари 1800 сўмдан давлат тиббиёт муассасаларига етказиб берилмоқда.\n2019 йил давомида Андижон вилоятида фаолият олиб бораётган давлат тиббиёт муассасалари «GOLD GROWN PHARMA» МЧЖ билан 8,4 млн. дона ностерил қўлқоплар, 9,6 млн. жуфт стерил хирургик қўлқоплар харид қилиш учун ҳамда «MAKRO FARM ANDIJAN» МЧЖ билан 5 турдаги 11,2 млн. дона шприцларни харид қилиш учун шартномалар имзоланган ва изчил бажариб келинмоқда.\nМазкур шартномалар имзоланиши ва тиббиёт буюмларини давлат тиббиёт ташкилотларига сифатли ва арзон нархларда етказиб берилиши ҳисобига тиббиёт қўлқоплари харидидан бюджет учун 6 млрд. 902 млн. сўм ҳамда шприц харидидан 2,1 млрд. сўм маблағлар иқтисод қилинган.\nШу тариқа ҳосил бўлган қўшимча 9 млрд. сўм маблағ эвазига 600 ўринли замонавий мактаб қуриб, жиҳозлаш мумкин. Ёки 2та янги боғча барпо этиш имконияти мавжуд. Айнан юқоридаги сумма 4та боғча ёки мактабни реконструкциясига кифоя қилади. 9 млрд. сўмга 3та ҚВП ёки бутун бошли тиббиёт бирлашмасини замонавий кўринишда реконструкция қилиб, жиҳозласа бўлади. Шу маблағга 90та оила учун уй қуриш, ёки 60 километрга ичимлик суви тармоғини тортиш мумкин. Юқорида иқтисод қилинган маблағ 80 километр йўлни шағаллаш ёки 30 километр йўлга асфальт етказиш харажатларини қоплайди.\nШунингдек, 2019 йил 14 январдаги ПФ-5629-сонли Фармонга асосан Андижон тумани, Хортум қишлоғи, З.М.Бобур массиви ҳудудида жами 52 гектар ер майдонида «Андижон-фарм» эркин иқтисодий зонаси ташкил этилмоқда.\nУшбу ҳудудда («GOLD GROWN PHARMA» МЧЖ ҳамда «MAKRO FARM ANDIJAN» МЧЖ ва бошқа ташаббускорларнинг) 2019-2020 йиллар давомида умумий қиймати 1 трлн. 20,6 млрд. сўм миқдоридаги, шундан хорижий инвесторлар маблағлари ҳисобига 84 млн. долларлик янги фармацевтика лойиҳалари ишга туширилиши ҳамда 1 415 нафар янги иш ўринлари яратилиши режалаштирилган.\nВилоятда мазкур лойиҳаларни амалга оширишда 2019-2020 йиллар давомида импорт қилинаётган фармацевтика маҳсулотларини маҳаллийлаштириш ҳисобига 524,7 млн. дона дори воситалари ишлаб чиқариш йўлга қўйилиб, соҳанинг экспорт салоҳияти 15 фоизга ўсишига ҳамда дори воситалари ва тиббий буюмларнинг таннархи 30 фоизгача пасайишига эришилади.\nШу ўринда Андижон вилояти ҳокими Шуҳрат Абдураҳмоновга нисбатан билдирилаётган фикрлар хусусида тўхталсак.\nЎзбекистон ҳудудининг юздан бир фоизини ташкил қилувчи вилоятда мамлакат аҳолисининг қарийб юздан ўн фоизи истиқомат қилади. Табиий ўсиш 53 минг кишига тўғри келади. Бу дегани аҳоли сони ҳар 12 ойда Хонобод шаҳри (42 минг) ёки Улуғнор тумани (54 минг) аҳолисига тенг миқдорда кўпаймоқда. Зичлик борасида нафақат мамлакатимизда ёки Осиёда, балки дунёда етакчи ўринларда турувчи Андижон вилоятида ижтимоий-иқтисодий муаммолар алоҳида долзарблик касб этиши табиий ҳол.\nВилоят ҳокимининг қабул кунлари юзлаб фуқаролар мурожаат қиладилар. Эрталаб соат 8дан бошлаб, кеч соат 22гача давом этадиган очиқ мулоқотларда аҳоли муаммоларини ҳал қилиш бўйича чоралар кўрилади. Ҳокимнинг фейсбук, инстаграммдаги саҳифаларига, бевосита мобил телефонига келиб тушадиган мурожаатлар ҳам эътибордан четда қолмайди. Уларнинг ечимини топиш, юзага келадиганларининг олдини олиш юқори жадаллик билан ишлашни тақозо этади. Бир кун, ҳатто бир соатлик сусткашликнинг таъсири сезилади.\nШу ўринда бўлиб ўтган йиғилишнинг ижтимоий тармоқларда ёритилишига тўхталсак. Йиғилишнинг амалий самараси четда қолиб, айнан эҳтиросли жиҳатлари бўрттириб кўрсатилган. Вилоят ҳокими ўша дори воситалари атрофидаги муаммоларни аввал ҳам бир неча бор кўтарган. Мутасаддиларга уларнинг нарх-наво, сифат кўрсаткичларини таҳлил қилиш юзасидан топшириқ берган эди. Ижтимоий тармоқларда бу жиҳатлар тушириб қолдирилган. Бу каби ёндашувни шов-шув кўтариш, сохта обрў орттириш деб баҳолаш мумкин.\nАгар ушбу корхоналар фаолияти тўхтайдиган бўлса, унда 260 ишчи ўрни ҳамда 9 млрд. сўм йўқотилиши, ойма-ой 135 млн. солиқ тўловчи тадбиркорнинг фаолиятига чек қўйилиши, энг аҳамиятли жиҳатларидан бири импорт ўрнини босувчи маҳаллий маҳсулотнинг тўхтатиб қўйилиши ҳар қандай одамнинг кайфиятига салбий таъсир ўтказиши ортиқча изоҳ талаб этмайди. Шу ўринда муҳтарам президентимизнинг ушбу фикрини келтиришни жоиз деб билдик. «Энг ёмони, бунинг оқибатида мавжуд иш ўринлари йўқотилмоқда. Маълумки, тадбиркор ўзининг бола-чақасидан қийиб, тўплаган пули, мол-мулкини янги иш очишга сарфлайди. Банкдан кредит олса, уни ҳам фоизи билан ўзи тўлайди. Унга ҳеч ким ҳар 15 кунда бюджетдан аванс ёки ойлик бермайди. Шунга қарамасдан, таваккал қилиб, ҳузур-ҳаловатдан кечиб, бор имконияти ва маблағини хавф-хатарга қўйиб, ўз иши учун кеча-ю кундуз жонини бериб ишлайди. Шу йўл билан нафақат ўз оиласини, балки эл-юртни ҳам боқади. Шу маънода тадбиркор бу ҳақиқий фидойи инсон. Шахсан мен бундай инсонларни, иккитагина иш ўрнини яратган тадбиркорни бошимга кўтаришга тайёрман».\nАйнан аҳоли ичига кириб, унинг муаммоларини ҳал этишни устувор вазифа сифатида қабул қилган вилоят ҳокими, биринчи навбатда, оддий фуқароларга хизмат қилмоқда. Зеро, ўша ижтимоий тармоқларда иддао қилинган («Халқ давлат ҳокимиятининг бирдан бир манбаидир». Ўзбекистон Конституциясининг 7-моддаси) масалада собитдир», — дейилади «Нега йиғилишнинг амалий самараси четда қолиб, айнан эҳтиросли жиҳатлари бўрттириб кўрсатилди?» сарлавҳаси остидаги баёнотда.\nБундан аввалроқ вилоят ҳокими Шуҳрат Абдураҳмонов 9 июнь куни ўтказилган йиғилиш вақтида Ўзбекистон Республикаси Соғлиқни сақлаш вазири Алишер Шодмоновни ҳамда соғлиқни сақлаш бошқармаси бошлиғи Авазбек Абдураҳмоновни қўпол сўзлар билан ҳақоратлаганди.\n«Анави маразинг, вазирчанг ифлос, Андижондан чиққан, бош прокурорга хат киргизибди, шприцни тендер қилмасдан ўткизяпти, сен маразсан, сен! Отасига раҳмат, бош прокурор менга айтаяпти, Шуҳрат ака дейди, гаплашволинг мана вазир билан дейди, хат қиляпти дейди», деганди ҳоким.\nКейинроқ Соғлиқни сақлаш вазирлиги ушбу ҳолат юзасидан муносабат билдирди.\nУнда Андижон вилояти ҳокимлиги вилоят молия бошқармасига пул маблағларини тиббиёт муассасаларидан йиғиб олиб, вилоят соғлиқни сақлаш бошқармаси ҳисоб рақамига марказлаштириш ҳамда ушбу пул маблағларига тўғридан-тўғри тузилган шартномаларга мувофиқ, шприц, инфузион система ва тиббий қўлқоплар сотиб олишни топширгани, топшириқ асосида Андижон шаҳрида жойлашган «MAKRO FARM ANDIJAN» компанияси билан юқоридаги қонун талабларига зид равишда тузилган тўғридан-тўғри шартномалар асосида жами 6,3 миллиард сўмлик мувофиқлик сертификати мавжуд бўлмаган шприц ва системалар сотиб олингани, худди шундай тартибда топшириқ асосида Андижон шаҳридаги «GOLD GROWN PHARMA» компаниясидан ноқонуний равишда жами 20,1 миллиард сўмлик мувофиқлик сертификати мавжуд бўлмаган тиббий қўлқоп маҳсулотлари харид қилингани айтилганди.\nҚайд этилишича, «Давлат харидлари тўғрисида»ги қонунга кўра, тўғридан-тўғри шартнома тузиш йўли билан ушбу тиббий буюмларни харид қилиш тақиқланган.\n«Аслида ушбу маблағларга вилоят аҳолисига тиббий хизмат кўрсатиш учун дори воситалари ва бошқа зарур тиббий буюмлар ҳам сотиб олиниши лозим эди. Бунинг оқибатида, Андижон вилоятида 2018—2019 йилларда шприц, система ва қўлқоплар билан таъминот даражаси зарур эҳтиёждан бир неча маротаба ортиққа таъминланган, лекин шошилинч ёрдам учун керакли бўлган ва бошқа дори воситалари эҳтиёжга нисбатан бир неча маротаба кам харид қилинган.\nОддий қилиб айтганда, пул маблағларининг нотўғри тақсимланиши ва давлат харидларини амалга ошириш тартиби бузилиши оқибатида ўрганилган ташкилотларда вилоят аҳолисининг дори воситаларига бўлган эҳтиёжи 44,5 фоизга («Актовегин» дори воситасига бўлган эҳтиёж ҳатто 5 фоизга) таъминланган бир пайтда, қўлқоп 265 фоизга, система 103 фоизга ҳамда шприц 500 фоизга эҳтиёждан ортиқ сотиб олинган.\nАмалдаги қонун ҳужжатлари талабларига мувофиқ, юқоридаги кўрсатилган тиббий буюмлар мажбурий равишда сертификатлаштирилиши, яъни сифати Ўзбекистонда амалда бўлган стандартларга тўлиқ жавоб бериши шарт эди. Табиийки, бундай сертификати бўлмаган маҳсулотларни сотиш ва ишлатиш умуман мумкин эмас. Лекин, шунга қарамай, кўрсатилган ҳолатда бундай сертификати бўлмаган (ҳаттоки 47та ҳолатда бундай сертификат бериш рад этилган) сифатсиз тиббий буюмлар сотиб олинган», — дейди Соғлиқни сақлаш вазирлигининг Юридик бўлими бошлиғи Руслан Муҳаммадиев.\nТергов департаменти: Андижондаги ЙТҲ оқибатида яна икки киши шифохонада вафот этди\nАндижонда содир бўлган ЙТҲ оқибатида икки киши ҳалок бўлди


Сайлов комиссияларининг ҳаракатлари (қарорлари) юзасидан низолашиш мумкин(ми?) - zarnews.uz\nСайлов комиссияларининг ҳаракатлари (қарорлари) юзасидан низолашиш мумкин(ми?)\n2017–2021 йилларда Ўзбекистон Республикасини ривожлантиришнинг бешта устувор йўналиши бўйича Ҳаракатлар стратегиясини 2018 йил «Фаол тадбиркорлик, инновацион ғоялар ва технологияларни қўллаб-қувватлаш йили»да амалга оширишга оид Давлат дастурини ижро этиш жараёнида 2019 йил 25 июнда Сайлов кодекси қабул қилинган.\nСайлов кодекси лойиҳаси устида ишлаш жараёнида сайловга доир ҳалқаро ҳужжатлар, 50 дан ортиқ хорижий мамлакатларнинг ушбу соҳадаги амалий тажрибаси пухта ўрганилди. Лойиҳа жамоатчилик, экспертлар, илмий доиралар, амалиётчилар, мутахассислар ҳамда халқаро ташкилотлар экспертизасидан ўтказилди. ЕХҲТнинг Демократик институтлар ва инсон ҳуқуқлари бюроси, Венеция комиссияси, МДҲ Ижроия қўмитаси ва бошқа халқаро ташкилотларнинг хулоса ва фикрлари олинди.\nСайлов кодекси қабул қилинишининг муҳим хусусиятларидан бири шуки, ушбу кодекс илгари мамлакатимизда бир нечта қонун ва қонун ости ҳужжатлар билан тартибга солинган сайлов жараёни, уни ўтказиш тартиб-тамойиллари ва қоидаларини жамлаб олган бўлиб, қонунчиликни қўллашда бир қатор қулайликлар яратди.\nСайлов кодексида сайловда иштирок этувчи ҳар бир шахснинг сайлов жараёнларидаги фаолияти билан боғлиқ асосий тартиб-қоидалар, ҳуқуқ ва мажбуриятлари ҳамда уларнинг ҳимоясини таъминлаш бўйича кафолатлар ҳам батафсил белгилаб берилган.\nАлбатта, бошқа соҳалар каби сайлов ҳуқуқини амалга оширишда низо келиб чиқиши мумкин. Сайловда иштирок этувчи шахсларнинг ҳуқуқ ва қонуний манфаатлари бузилганда уларнинг ҳуқуқлари ҳамда қонун билан қўриқланадиган манфаатлари суд йўли билан ҳам ҳимоя қилинади. Аммо бу масалада турли саволлар юзага келиши мумкин.\nМасалан, сайлов комиссиясининг қарорлари ва ҳаракатларидан норози бўлган шахс қандай йўл тутиши лозим?\nҲуқуқи бузилган деб ҳисобланган шахс сайлов комиссиялари қарорлари ва уларнинг хатти-ҳаракатлари устидан юқори сайлов комиссиясига ёки судга мурожаат қилиши мумкин. Сайлов кодексида сайлов комиссиясига мурожаат қилиниши шарт бўлган ҳолат белгиланган бўлиб, бу овоз берувчи фуқаролар рўйхатидаги хато ёки ноаниқлик тўғрисидаги мурожаатдир. Участка сайлов комиссияси йигирма тўрт соат ичида бундай мурожаатни текшириб чиқиши ва хатоларни тузатиши ёки аризачига унинг аризаси рад этилишининг асослари кўрсатилган ҳолда маълумотнома бериши шарт. Ушбу рад жавобидан норози бўлган фуқаро маъмурий судга шикоят билан мурожаат қилиши мумкин.\nХўш, судга бериладиган ариза (шикоят) шакли ва мазмуни қандай бўлиши керак?\nСайлов ҳуқуқини тиклаш ҳақидаги аризада, умумий тартибда судга бериладиган аризада кўрсатилиши лозим бўлган ҳолатлар билан биргаликда, аризачи (судга мурожаат қилаётган шахс) сайлов жараёнининг қандай иштирокчиси эканлиги, қарорни қабул қилган сайлов комиссиясининг номи (тартиб рақами), қарорнинг номи (тартиб рақами), чиқарилган санаси, қисқача мазмуни ва аризачининг фикрига кўра, қарор ёки унинг маълум қисми (алоҳида қоидалари) билан бузилаётган ҳуқуқлари ва қонун билан қўриқланадиган манфаатлари қайси қонун ҳужжатларига мувофиқ эмаслиги, аризачининг талаби ва ҳуқуқини тиклаш усули кўрсатилиши керак.\nҚайд этиш лозимки, шахсларнинг бузилган ҳуқуқларини қисқа муддатларда тиклаш орқали уларнинг сайловда Ўзбекистон Республикаси Конституцияси билан кафолатланган ҳуқуқларидан эркин фойдаланишини таъминлаш мақсадида қонун ҳужжатларида ушбу тоифадаги шикоятларни кўриб чиқиш учун энг қисқа муддатлар белгиланган. Хусусан, сайлов комиссиясининг хатти-ҳаракатлари (қарорлари) устидан берилган шикоят суд томонидан 3 кундан кечиктирмай кўриб чиқилиши, агар сайловга 6 кундан кам вақт қолган бўлса, дарҳол кўриб чиқилиши лозим.\nУшбу тоифадаги ишлар қайси судлар томонидан кўриб чиқилади?\nСайлов комиссиялари қарорлари устидан шикоятлар қоида тариқасида жавобгар жойлашган жойдаги маъмурий судларга берилади. Марказий сайлов комиссияси, шунингдек, қўшма мажлисларнинг қарорлари устидан қарор қабул қилинганидан кейин 10 кун ичида Ўзбекистон Республикаси Олий судига шикоят қилиниши мумкин.\nСайлов каби сиёсий жараённинг ошкоралик, шафоффлик, ҳаққонийлик, холислик каби демократик принципларга риоя қилган ҳолатда ўтиши учун барчамиз фаол қатнашиб, ҳуқуқларимиз бузилган тақдирда уларни ҳимоя қилишимизни талаб қилади.\nЎзбекистон Республикаси Олий суди судьяси.


Мўғулистон Соғлиқни сақлаш ва спорт вазири катта миқдордаги пора олгани учун қамоққа олинди\n12:53 / 05.11.2015\nМаълум қилинишича, 40 ёшли ушбу амалдор ўз офисида ҳибс қилинган. У бу вақтда 500 млн тугрик (250 минг доллар) миқдоридаги порани олиш устида эди.\nУ билан биргаликда унинг шахсий ҳайдовчиси ва ёрдамчиси ҳам қамоққа олинган.\nАйни вақтда Шийлэгдамба Суд қарорларини ижро этиш бошқармасидаги изоляторда бўлиб турибди.\nМаълумот учун, у 2000 йилдан 2004 йилгача Мўғулистон Транспорт ва туризм вазири ўринбосари сифатида ишлаган, 2007-2008 йилларда эса у Атроф муҳит ва табиатни муҳофаза қилиш вазирлигини бошқарган. Шийлэгдамба Мўғулистон халқ инқилобий партияси бош котиби ҳам ҳисобланади.


18:59 / 02.07.2017\nТадқиқотчилар Кассини зонди томонидан суратга олинган суратларни тақдим этишди. Аппарат олтинчи сайёранинг уч йўлдошини суратга олган. Уларга Дафнис, Атлас ва Пан номлари берилди. NASA шу ҳақида хабар берди.\nМутахассислар кадрларни фильтрлар ёрдамида қайта ишлашди. Шундан сўнг Сатурн йўлдошлари суратларининг аниқлиги ошди.\nСуратлар, аниқроғи йўлдошларнинг "гастрономик" шакллари интернет фойдаланувчилари орасида қизғин муҳокамага сабаб бўлди. Инглиззабон фойдаланувчилар уларни "pies" деб атаган бўлишса, русийзабонлар янги йўлдошларни "чучвара" деб номлашган.\nсуратлар Сатурн йўлдошлар Кассини


Мавзу: "энг яхши смартфон" - Terabayt.Uz\nМавзу: "энг яхши смартфон"\nКомпания бугун - Samsung Galaxy Note 9 девайсидан бир кун аввал илғор ва жозибадор смартфонларини тақдим қилди.\n"Малика"дан iPhone X ўрнига олиш мумкин бўлган 5 та арзон смартфон\nАйни пайтда iPhone X юртимизда ўртача 8 млн сўмдан сотилмоқда. Бу - жуда юқори нарх. Шунингдек, юртимизда технологик жиҳатдан ушбу айфондан кам бўлмаган, нархи эса бир оз инсофликроқ девайслар ҳам бор.\nHuawei P20 Lite: "Малика"даги бестселлер 10 фоизга арзонлашди!\nСмартфон қисқа муддат жаҳон бозорида "бестселлер", яъни энг кўп сотилувчи деган мақомни олди.\nXiaomi Mi 8 SE — жиҳатларига кўра «олтин ўрталик»даги яхши девайс. Унинг процессори, экрани ҳамда камераси ҳам яхши. Нархи ҳам ёмон эмас.\n2018 йил, август: Хитойда «бестселлер» смартфон аниқланди\nБестселлер, яъни энг кўп сотилаётган модел ўз-ўзидан нархи илғор жиҳатларига мос келадиган смартфон бўлиб чиқади. Хитойликларнинг фикрига кўра,\nXiaomi тақдим этаётган смартфонларнинг нарх ҳамда имкониятлари нисбати мухлисларни ҳайратга солишдан тўхтаётгани йўқ. Бугун биз яқиндан ўрганишга қарор қилган Mi 8 ҳам давримизнинг илғор флагманларидан саналади.\nApple ва Samsung Россияда смартфон сотишда "мағлуб бўлди"\nЧакана савдода ҳамда интернет дўконларида смартфон сотиш бўйича Хитойлик бу компания Россияда биринчи ўринни қўлга киритди.\nКун фотожамланмаси: Xiaomi Mi A2\nИшончли инсайдерлар илк маротаба Xiaomi Mi A2 модели тўлиқ акс этган суратларни эълон қилдилар.\nКўзимиз ўрганган ва орқасида 2 та камера сенсори мавжуд смартфонлар ўтмишда қолди. Хитойнинг етакчи IT-компанияси бош камерасида 3 та сенсор мавжуд жаҳондаги илк смартфонни тақдим қилди. Улардан бири 40 мегапиксел аниқлигидаги сурат олади ва 5 карралик\nHuawei ўрта нархли nova 2s'ни тақдим қилди\nHuawei компанияси ўзининг таниқли "nova" туркумини яна бир қизиқарли гаджет билан бойитди. nova 2s деб номланган мазкур девайс дизайни ва жиҳатларига кўра сафдошларидан тубдан фарқ қилади.\nКучли "Galaxy A" туркуми "J" туркуми сўнгги йилларда энг яхши сотилаётган смартфонлар тоифасига кирган. Galaxy J5 2017 ҳам оммабоп гаджетлар қаторидан ўрин эгаллади.\nXiaomi айни пайтда янги смартфонлар туркумини тақдимотга тайёрламоқда. Шу билан бирга, бу туркумнинг илк вакили бўлган ...\nSamsung Galaxy J7 (2017)'ни харид қилиш учун 6 сабаб ҳамда харид қилмаслик учун 2 асосни биласизми?\nOnePlus бу йил ҳам OnePlus 5'нинг давомидан OnePlus 5T'ни тақдим қилди ва OnePlus 5 ишлаб чиқариш, савдодан олинди.\nXiaomi'нинг 135 долларлик селфифони Россияда сотувга чиқди\nXiaomi компанияси Россия бозоридаги ўрнини тобора яхшиламоқда. Кеча бренднинг навбатдаги нархи ҳамёнбоп, жиҳатлари диққатга сазовор телефони бу ерда сотувга чиқди.\nБу талқинда тезкор хотира 4, доимий хотира 64 гигабайтли. Нархининг арзонлигини ҳисобга олмаса, бошқа жиҳатдан иккала Mi Note 3 талқинлари ҳам бир хил.\nCмартфон ритейлерларb ҳамда Россия гаджетлар бозорини ўрганувчи Mobile Research Group компаниясининг хабар беришларича ...\nZTE iPhone X'даги инновацияга эга $120 долларлик смартфон тақдим қилди\nКеча тақдим қилинган ZTE Blade A3 ҳам арзон бўлиш баробарида, бирмунча замонавий технологияларга эга бўлган. Жумладан, унинг селфи-камераси 2 та.


04.01.2019 10:16 0 338\nГермания фуқаролари 15 январдан бошлаб Ўзбекистонга 30 кунгача бўлган муҳлатга визасиз кела олишлари мумкин. Бу ҳақда Ўзбекистон Туризмни ривожлантириш давлат қўмитаси матбуот хизмати маълум қилди.\nБу қарор икки мамлакат ўртасидаги маданий, илмий ва таълим алмашинувларини мустаҳкамлаш мақсадида қабул қилинган.\nҚайд этилишича, 2018 йилда Германиянинг 18 минг 94 нафар фуқароси Ўзбекистонга саёҳатга келган. Уларнинг сони 2016 йилда 4 889 нафар, 2017 йилда эса 7 207 нафарни ташкил этганди.\nЭслатиб ўтамиз, бугунги кунда Ўзбекистон Россия, Озарбайжон, Арманистон, Беларусь, Грузия, Қозоғистон, Қирғизистон, Молдова ва Украина билан визасиз тизим амал қилади. 2018 йилнинг февралидан бошлаб Исроил, Индонезия, Жанубий Корея, Малайзия, Сингапур, Туркия ва Япония фуқаролари Ўзбекистонга 30 кунгача бўлган муҳлатга визасиз келишига рухсат берилганди.\nБундан ташқари 39 давлат фуқароларига соддалаштирилган тарзда виза бериш жорий этилган.\nГермания турист визасиз режим